open-index/open-wikipedia-markdown huggingface dataset:
ವಾರುಣಿ

**ವಾರುಣಿ** ಪನ್ಪಿನ ಹಿಂದೂ ದೇವೆರ್ ವರುಣನಗ್ ಸಂಬಂಧಿಸಯಿನ ಬೇತೆ ಬೇತೆ ದೇವತೆಲೆನ ಪುದರ್. ಈ ಪುದರ್‌ನ್ ಅಯನ ಬುಡೆದಿ  (ಆಳೆನ್ ವರುಣಾನಿ ಪನ್ಪೆರ್), ಅಯನ ಮಗಲ್ (ವೈನ್ ದೇವತೆ), ಬುಕ್ಕೊ ಅಯನ ಶಕ್ತಿದ ವ್ಯಕ್ತಿ ರೂಪೊಡು ತೂಪುನ ಮಾತೃಕಾ ದೇವತೆಲೆನ್ ಈ ಪುದರ್ಡ್ ಲೆಪ್ಪುವೆರ್. ಕೆಲವು ಸರ್ತಿ, ಈ ದೇವತೆಲೆನ್ ಒಂಜೆ ದೇವತೆ ಪಂದ್‌ಲ ಪೊಲಬು ಮಲ್ಪುವೆರ್. ಈ ದೇವತೆ ದ್ರಾಕ್ಷಾರಸದ ದೇವತೆಯಾದಿತ್ತ್‌ದ್ *ಸಮುದ್ರ ಮಂಥನ*ದ ಪೊರ್ತುಡು ಪಿದಯಿ ಬತ್ತ್‌ಲ್ ವರುಣನ್ ತನ್ನ ಸಂಗಾತಿಯಾದ್ ಆಯ್ಕೆ ಮಲ್ತಲ್ ಪನ್ಪಿನ ನಂಬಿಕೆಲ ಉಂಡು. ವಾರುಣಿ ಪನ್ಪಿ ಪದೊ ಆಲ್ಕೊಹಾಲ್(ಅಮಲ್) ಇಪ್ಪುನ ಬಾಜೆಲ್ ಪನ್ಪಿನ ಅರ್ಥೊಲ ಉಂಡು. 
 ಕೆಲವು ಉಲ್ಲೇಖದ ಪ್ರಕಾರ ಭೃಗು ಮಹರ್ಷಿಗ್ ವಾರುಣಿ ಅತ್ತ್ಂಡ ವರುಣಿಭೃಗು ಪನ್ಪಿ ಪುದರ್ ಉಂಡು.
## ವರುಣನ ಬುಡೆದಿ
ಸುರುತ ವಾರುಣಿನ್ **ವರುಣಾನಿ** ಬುಕ್ಕೊ **ಜಲದೇವಿ** ಪಂದ್ ಲೆಪ್ಪುವೆರ್. ಆಳ್ ವರುಣನರಡ್ಡ್ ಮುಖ್ಯ ಬುಡೆದಿಯಲ್ಲೆಡ್ ಒರ್ತಿ, ನನೊರ್ತಿ ಗೌರಿ ದೇವತೆ. ಕೆಲವು ಗ್ರಂಥೊಲೆಡ್ ಗೌರಿ ಪನ್ಪಿನವು ವರುಣಾನಿಗ್ ಕುಡೊಂಜಿ ಪುದರಾದುಂಡು ಆಳೆನ್ ಸಾಮಾನ್ಯವಾದ್ ಆಲೆನ ಕಂಡನೆನೊಟ್ಟುಗು ಚಿತ್ರೊಲೆಡ್ ತೂವೊಳಿ. ಪದ್ಮಪುರಾಣದ ಭೂಮಿ ಕಾಂಡದ ೧೧೯ನೇ ಅಧ್ಯಾಯೊಡು ವರುಣಾನಿನ ಪ್ರಸ್ಥಾಪ ಉಂಡು. ಸಮುದ್ರಮಥನದ ಪೊರ್ತುಡು ಸುಲಕ್ಷ್ಮಿ, ವಾರುಣಿ, ಕಾಮೋದ ಬುಕ್ಕೊ ಶ್ರೇಷ್ಟ ಪನ್ಪಿ ನಾಲ್ ಕನ್ಯೆನಕುಲು ಪ್ರತ್ಯಕ್ಷರಾಯೆರ್ ಬುಕ್ಕೊ ಮುಕುಲೆಡ್ ವಾರುಣಿ ವರುಣನ್ ಮದಿಮೆ ಆಯಳ್ ಪನ್ಪಿ ಉಲ್ಲೇಖ ಉಂಡು.
## ವರುಣನ ಮಗಳು
**ವಾರುಣಿ** ಪನ್ಪಿ ಪುದರ್‌ದ ರಡ್ಡನೇ ದೇವತೆ ವರುಣನ ಮಗಳ್. ಅಳೆನ್ ದ್ರಾಕ್ಷಾರಸ ಅತ್ತ್ಂಡ ವೈನ್ ದೇವತೆ ಪಂದ್ ಲೆಪ್ಪುವೆರ್. *[[ಪುರಾಣಗಳು|ಪುರಾಣದ]]* ಪ್ರಕಾರ, ದೇವತೆಲು ಬುಕ್ಕೊ ಅಸುರರು(ರಕ್ಕಸೆರ್) ಕಡಲ್ ಮಥನ ಮಲ್ಪುನಗ, ವಾರುಣಿ ಅವೆಡ್ದ್ ಪಿದಯಿ ಬತ್ತಲ್. ಸಮುದ್ರಮಂಥನದ ಪೊರ್ತುಡು ವರುಣ ಬುಕ್ಕೊ ಸೋಮ ದೇವರುಲು ಅಂಬ್ರೋಯ್ಸ ಪನ್ಪಿ  ಪವಿತ್ರ ಪಾತ್ರೆಡ್ದ್ ನಾಲ್ ಕನ್ಯೆನಕುಲು  ಪಿದಯಿ ಬರ್ಪಿಲೆಕ್ಕ ಮಲ್ಪುವೆರ್. ಅವೆಟ್ ವಾರುಣಿಲ ಒರ್ತಿ. ಅಂಚಾದ್ ಆಳೆಗ್ ವರುಣನ ಮಗಳ್ ಪನ್ಪಿನ ಉಲ್ಲೇಖಲ ಉಂಡು.  ಸಮುದ್ರಮಂಥನೊಡು ಪ್ರತ್ಯಕ್ಷ ಆಯಿನ ಮೋಲ್ನ   ಕೈಟ್ ಮದ್ಯದ(ಮಧುಪಾನ)ದ ಕರ ಇತ್ತ್ಂಡ್.
ಭಾಗವತ ಪುರಾಣದ* ಪ್ರಕಾರ, ವಾರುಣಿನ್ ರಕ್ಕಸೆ ಒರಿ ದೆತೊಂಡೆಂದ್‌ಲ.  *ರಾಮಾಯಣೊಡು'' ವಾರುಣಿ ದೇವತೆಲೆನೊಟ್ಟುಗು ವಾಸ ಮಲ್ಪುವೆಂದ್ ಪಂದ್ ಆಯ್ಕೆ ಮಲ್ತಲ್ಂದ್ ಪನ್ಪುಂಡು.

## ಮಾತೃಕಾ ದೇವಿ ವಾರುಣಿ
ಮೂಜನೆ ದೇವತೆ ವಾರುಣಿ ಮತ್ಸ್ಯ ಪುರಾಣೊಡು  ಉಲ್ಲೇಖ ಉಪ್ಪುನಂಚಿನ (ಸಪ್ತಮಾತೃಕೆಯರು)ಮಾತೃಕೆ. ಆಳ್ ಸುರುಕು ವಾರುಣಿ ಬುಕ್ಕೊ ವರುಣನ ದೈವಿಕ ಶಕ್ತಿದ ಅಭಿವ್ಯಕ್ತಿ. ಕಥೆತ ಪ್ರಕಾರ ಅಂಧಕ ಪನ್ಪಿ ರಾಕ್ಷಸನ ನೆತ್ತೆರ್ ಪರಿಯೆರೆ ಆಳೆನ್ ಸೃಷ್ಟಿ ಮಲ್ತೆರ್.ಆಲ್ 64 ಯೋಗಿನಿಲೆಡ್  ಒರ್ತಿ

## ವರುಣಿ ಭೃಗು/ವಾರುಣಿ
ಸಪ್ತರ್ಷಿಲೆಡ್ ಒರಿಯಾಯಿನ ಭೃಗು ಮಹರ್ಷಿ ಬ್ರಹ್ಮನ ಮಾನಸ ಪುತ್ರೆರೆಡ್ ಒರಿ ಪನ್ಪಿ  ನಂಬಿಕೆ ಉಂಡು. ಇಂಬ್ಯೆ ತನ್ನ ತಮ್ಮಲೆ ದಕ್ಷಪ್ರಜಾಪತಿನ ಯಜ್ಞೊಡು ಪಾಲ್ ಪಡೆದಿಪ್ಪುವೆ. ಶಿವ ಇಜ್ಜಾಂದೆ ಯಜ್ಞ ಮಲ್ತ್ಂಡ  ಅಲ್ಪ ಉಪ್ಪುನ ಮಾತೆರೆಗ್ಲ ಆಪತ್ತು ಬರ್ಪುಂಡು ಪನ್ಪಿನ ಜಾಗ್ರತೆದ ಪಾತೆರ ಇತ್ತ್ಂಡಲ ಯಜ್ಜೊನು ದುಂಬರಿಪೆರೆ ಪನ್ಪೆ ಆ ಯಜ್ಞಕುಂಡೊಡು ಪಾರ್ವತಿ ಬೂರ್ದು ತಯಿಪಲ್ ಅವೆಡ್ದ್ ಬುಕ್ಕೊ ಶಿವನ ಕೊಪೊಡ್ದು ಪ್ರತ್ಯಕ್ಷ ಆಯಿನ ಕಾಲಭೈರವಡ್ದ್ ಇಂಬ್ಯೆ ತನ್ನ ಪ್ರಾಣೊನು ಕಳೆವೊನುವೆ. ಬುಕ್ಕೊ ವರುಣಡ್ದ್ ಪುನಃ ಜನ್ಮ ಪಡೆಯಿನ ಇಂಬ್ಯನ್ ವರುಣಿ ಭೃಗು/ವಾರುಣಿ ಪನ್ಪಿನ ಪುದರ್‌‌‌ಡ್ ಲೆಪ್ಪುವೆರ್. ವರುಣಡ್ದ್ ಪುನಃ ಜನ್ಮ ಪಡೆಯಿನ ಕಾರಣ ಇಂಬ್ಯನ್ ವರುಣನ ಮಗೆಂದ್‌ಲ ಲೆಪ್ಪುವೆರ್

## ಉಲ್ಲೇಕೊಲು

ವರ್ಗೊ:ದೇವಿ
ವರ್ಗೊ:ದೇವೆರ್
ಹೆಲ್ಲಿ ಷಾ

**ಹೆಲ್ಲಿ ಷಾ** (ಜನನೊ :7 ಜನವರಿ 1996)ಇಂಬೆರ್  ಭಾರತದ ಕಿರುತೆರೆದ ನಟಿ.  ಸ್ವರಾಗಿಣಿ ದಾರವಾಹಿಡ್  ಸ್ವರಾ ಮಹೇಶ್ವರಿ ಬುಕ್ಕೊ ದೇವಾಂಶಿ ಧಾರವಾಹಿಡ್ ದೇವಾಂಶಿ ಉಪಾಧ್ಯಾಯ ಪಾತ್ರೊಡು ನಟಿಸಿ ಬುಕ್ಕೊ ಬಾರೀ ಪುನರ್ಮೆಗ್ ಬತ್ತೆರ್.

## ವೈಯೊಕ್ತಿಕ ಜೀವನೊ
ಹೆಲ್ಲಿ ಷಾ  ಅಹಮದಾಬಾದ್‌ ದ  ಗುಜರಾತಿ ಮೂಲದಾರ್.

## ವೃತ್ತಿಜೀವನೊ
8 ನೇ ತರಗತಿಡ್ ಉಪ್ಪುನಗ  ಷಾ ತನ್ನ ನಟನೆದ ಕೆಲಸನ್  ಪ್ರಾರಂಭ ಮಂತಿತ್ತೆರ್. ಮೆರೆನ ವೃತ್ತಿಜೀವನ  ಸ್ಟಾರ್ ಪ್ಲಸ್ ನ ಗುಲಾಲ್ ಕಾರ್ಯಕ್ರಮೊಡ್ದು  ಪ್ರಾರಂಭ ಆಂಡ್. ಬುಕ್ಕೊ ಮೇರ್  ಲೈಫ್ ಓಕೆನ ಆಲಕ್ಷ್ಮಿ - ಹುಮಾರಿ ಸೂಪರ್ ಬಹು ಧಾರವಾಹಿಡ್  ಆಲಕ್ಷ್ಮಿ ಪಾತ್ರೊನು  ನಿರ್ವಹಿಸಿದೆರ್. ಬುಕ್ಕೊ, ಆರ್ ಖೇಲ್ತಿ ಹೈ ಜಿಂದಗಿ ಆಂಖ್ ಮಿಚೋಲಿʼʼ ಧಾರವಾಹಿಡ್  ಅಮಿ ಪಾತ್ರೊನು  ನಿರ್ವಹಿಸಾದ್ ಇತ್ತೆರ್.  ಆರ್  ಸೋನಿ ಪಲ್ ಅರೆನ  ಖುಷಿಯೋಂ ಕಿ ಗುಲ್ಲಕ್ ಆಶಿ ಡ್ ಲಾ ಅರೆನ ನಟನೆ ಸಾಮರ್ಥ್ಯ ನ್ ತೋಜಾಪಾದೇರ್.
ಮಾರ್ಚ್,2005ಡ್ದ್   ಡಿಸೆಂಬರ್ 2016 ಮುಟ್ಟ, ಸ್ವರಾಗಿಣಿ ಪನ್ಪಿನ ಧಾರವಾಹಿಡ್  ಸ್ವರಾ ಮಹೇಶ್ವರಿ  ಪಾತ್ರೊನು ವರುಣ್ ಕಪೂರ್ ಅರೆನ  ಜೊತೆ ನಿರ್ವಹಿಸಾದ್ ಇತ್ತೆರ್. 2016 ಟ್, ಕಲರ್ಸ್ ಟಿವಿದ ಝಲಕ್ ದಿಖ್ಲಾ ಜಾ 9 ಟ್  ಷಾ ಭಾಗವಹಿಸಾದ್ ಇತ್ತೆರ್. 2017ಟ್  ಮೇರ್  ದೇವಾಂಶಿ  ಧಾರವಾಹಿಡ್ ದೇವಾಂಶಿ ಉಪಾಧ್ಯಾಯ ಪಾತ್ರೊನು ನಿರ್ವಹಿಸಿದೆರ್, ಉಂದೆಕ್  ಅರೆಗ್  ಜನಪ್ರಿಯ ನಟಿ ಪಂದ್ ಭಾರತದ  ಟೆಲಿವಿಷನ್ ಅಕಾಡೆಮಿ ಪ್ರಶಸ್ತಿ  ಗೆಂದುದೆರ್.2019 ಟ್,  ರಾಜ್ವೀರ್ ಸಿಂಗ್ ಎದುರು ಸ್ಟಾರ್ ಭಾರತ್ ದ  ಸುಫಿಯಾನಾ ಪ್ಯಾರ್ ಮೇರಾ ಧಾರವಾಹಿಡ್  ಸಲ್ತಾನತ್ ಷಾ ಬುಕ್ಕೊ ಕಾಯ್ನಾತ್ ಷಾ ಪಾತ್ರೊಡು  ಅಭಿನಯಿಸಿದೆರ್. ಉಂದೆಕ್  ಆರ್  ನಕಾರಾತ್ಮಕ ಪಾತ್ರೊಡು  ಅತ್ಯುತ್ತಮ ನಟಿಗಾದ್  ಗೋಲ್ಡ್ ಪ್ರಶಸ್ತಿನ್  ಗೆಂದುದೆರ್.
ದುಂಬುಗು, ಆರ್  ಸ್ಟಾರ್ ಪ್ಲಸ್‌ನ ಯೆ ರಿಶ್ಟೆ ಹೇ ಪ್ಯಾರ್ ಕೆ ಧಾರವಾಹಿಡ್ ನೇಹಾ ಪಾತ್ರೊಡು  ಪುದರ್ ಪೋಯೆರ್.
2020ಡ್ದ್,  ಷಾ   ವಿಶಾಲ್ ವಸಿಷ್ಠ ಬುಕ್ಕೊ ರಾಹುಲ್ ಸುಧೀರ್ ಎದುರು ಇಶ್ಕ್ ಮೇ ಮಾರ್ಜವಾನ್ 2  ಧಾರವಾಹಿಡ್  ನಟಿಸಾದೆರ್.

## ವಿಶೇಷ ಗೋಚರಾತಿನಿ
#### Special appearances

## ದೂರೊದರ್ಶನ

## ಉಲ್ಲೇಕೊಲು
ಸಂಧ್ಯಾ ಪೈ

**ಸಂಧ್ಯಾ ಪೈ** ಕನ್ನಡೊದ ಪತ್ರಿಕೋದ್ಯಮಿ ಅಂಚೆನೆ  ಲೇಖಕಿ ಲಾ ಆದುಲ್ಲೆರ್. ಕರ್ನಾಟೊಕದ ಜನಪ್ರಿಯ ವಾರಪತ್ರಿಕೆ ತರಂಗ ಸೇರುದು ಮಣಿಪಾಲ್ ಮೀಡಿಯಾ ನೆಟ್ವರ್ಕ್ನಡ್  ನಾಲ್ ಮ್ಯಾಗಜೀನ್ ಗ್ ಸಂಪಾದಕಿಯಾದ್  ಪುದರ್ ಮಂದಿನಾರ್. ಮಸ್ತ್ ಪುಸ್ತಕೊಲೆನ್ ಲಾ  ಬರೆತೆರ್.

## ಸಂಪಾದಕಿಯಾದ್
ಇತ್ತೆ ಆರ್ 4  ಪತ್ರಿಕೆ ಲೆನ್ ನಡಪಾವೊಂದು ಪೋವೊಂದು ಉಲ್ಲೆರ್. 'ತರಂಗ', ಕನ್ನಡೊದ ವಾರಪತ್ರಿಕೆಡ್ ಮಸ್ತ್ ಹೆಚ್ಚಿನ ಪ್ರಸಾರನ್ ಹೊಂದುದುಂಡು.

'ತುಷಾರ', ಮಾಸಪತ್ರಿಕೆ.

'ರೂಪತಾರ', ಕನ್ನಡ ಚಲನಚಿತ್ರೊಲೆನ ಬಗ್ಗೆ ಮಾಹಿತಿ ಕೊರ್ಪೀನ  ತಿಂಗಳುದ  ಪತ್ರಿಕೆ

'ತುಂತುರು', ಜೋಕುಲೆನ ಪಾಕ್ಷಿಕ.

## ಕಿರುತೆರೆ ಧಾರವಾಹಿಯ ಸಾಹಿತಿಯಾದ್
ಶ್ರೀಮತಿ ಸಂಧ್ಯಾ ಪೈ ಬರೆದ್ ನಿರ್ದೇಶನ ಮಂದಿನ ಸುಮಾರು 252 ಆವೃತ್ತಿ ಡ್  'ಚಂದ್ರಮ'  ಬುಕ್ಕೊ ಗುಪ್ತಗಾಮಿನಿ' ಈ-ಟಿವಿ ಡ್ ಪ್ರಸಾರ ಆತುಂಡು. ಅಯಿಟ್ ಲಾ ಧಾರಾವಾಹಿ 'ಗುಪ್ತಗಾಮಿನಿ' 8 ಪ್ರಶಸ್ತಿಲೆನ್ ಗೆಂದುದುಂಡು.

## ಇತರೇ ಆಸಕ್ತಿಲು
ಎಂಬ್ರಾಯ್ಡರಿ',

'ಭಾರತದ ಅಡುಗೆ ಬುಕ್ಕೊ ಇತರೇ ಕಲೆಟು ಪೂರಾ ಮೆರೆಗ್ ಭಾರೀ ಆಸಕ್ತಿ.

ವೈಚಾರಿಕತೆದ ಮನೋಭಾವ, ವೈಜ್ಞಾನಿಕ ದೃಷ್ಟಿಕೋನ, ಬುಕ್ಕೊ ಹೊಸವಿಚಾರೊನು  ತನ್ನ  ತರಂಗ ಪತ್ರಿಕೆಡ್  'ಪ್ರಿಯ ಓದುಗ', ಪನ್ಪಿನ  ಶೀರ್ಷಿಕೆಡ್  ಅವೆತೋ ಲೇಖನೊಲೆನ್ ಲಾ ಬರೆತೆರ್. ವೇದಾಂತೊಡು, 
'ಉಪನಿಷದ್','ಭಗವದ್ಗೀತೆ','ಯೋಗ','ತಂತ್ರ', 'ಜೆನ್' ನೆತ್ತ ಪೂರಾ  ಪ್ರಕಾರೊಡು ಲೇಖನೊಲೆನ್  ಪ್ರಕಟ ಮಂದೆರ್.

ಎಡ್ಡೆ ಸಾಮಾಜಿಕೊ ಕಾರ್ಯಕರ್ತೆ ಪಂದ್  ಚಿರ ಪರಿಚಿತರಾತೇರ್.

ಮಹಿಳೆಯರ್ನ  ಹಿತರಕ್ಷಣೆದ ಬಗ್ಗೆ ಕಾಳಜಿಡ್  ಮಣಿಪಾಲ ಮಹಿಳೊ ಸಮಾಜ ಅಧ್ಯಕ್ಷೆಯಾದ್ಲಾ ಸೇವೆ ಸಲ್ಲಿಸಾವೊಂದು ಉಲ್ಲೆರ್.

## ಪ್ರಶಸ್ತಿ ಪುರಸ್ಕಾರೊಲು
* ಸಂಧ್ಯಾ ಪೈ ಅರೆನ ಮನರಂಜನಾ ಉದ್ಯೊಮ, ಪತ್ರಿಕೋದ್ಯಮ ಬುಕ್ಕೊ ಸಾಮಾಜಿಕ ಸಾಧನೆಗ್, ಕೊಡುಗೆಗ್ ಅವೆತೂ ಪ್ರತಿಷ್ಠಿತ ಪ್ರಶಸ್ತಿಲೆನ್ ಗೆಂದುದೆರ್. ಅವೆಟ್ ಕೆಲವು ಇಂಚಾ ಉಂಡು:
* ಪತ್ರಿಕೋದ್ಯೊಮಡ್ ಅತಿ ಹೆಚ್ಚಿನ ಸಾಧನೆಗಾದ್ 'ಅತ್ತಿಮಬ್ಬೆ ಪ್ರಶಸ್ತಿ'
* ಈ ಗೌರವಕ್ ಪಾತ್ರರಾಯಿನ ಈ ಕ್ಷೇತ್ರೊದ ಸುರುತ ಪೊ೦ಜುವು.
* 2003 ಟ್ ವರ್ಷದೊ ವ್ಯಕ್ತಿ ಅತಿ ಹೆಚ್ಚಿನ ಕಾರ್ಯಕ್ಷೇತ್ರಡ್ ಕೊಡುಗೆ ಮಂದಿನೆಕ್.
* 2005 ಟ್, ಮುಂಬಯಿನಗರೊದ 'ಚೆಂಬೂರು ಕರ್ನಾಟಕ ಸಂಘದ ರಾಷ್ಟ್ರೀಯ ಕನ್ನಡ ರತ್ನ ಪ್ರಶಸ್ತಿ' ಪ್ರದಾನ. (೩)
* ಅರೆನ ಸೃಜನಶೀಲ ಪ್ರತಿಭೆ, ಆಡಳಿತಾತ್ಮಕ ದಕ್ಷತೆ ಬುಕ್ಕೊ ಕಾರ್ಯನಿರ್ವಾಹಕ ಕೌಶಲ್ಯಕು 2003 ರ ವರ್ಷದ PR ವ್ಯಕ್ತಿ ಪ್ರಶಸ್ತಿ. ಶ್ರವಣಬೆಳಗೊಳ (2005) ಸ್ವಾತಿಶ್ರೀ ಚಾರುಕೀರ್ತಿ ಭಟ್ಟಾರಕ ಸ್ವಾಮೀಜಿ ಆರ್ ಪ್ರದಾನ ಮಂದಿನ ವಿವಿಧ ಕ್ಷೇತ್ರದ ಅರೆನ ಅಪಾರ ಕಾರ್ಯಕ್ಕಾದ್ ಸಾಧನಾ ಪ್ರಶಸ್ತಿ.
* ಪತ್ರಿಕೋದ್ಯಮ ಕ್ಷೇತ್ರೊಡು ಅರೆನ ಶ್ಲಾಘನೀಯ ಸಾಧನೆಲೆಗಾದ್ ಕರ್ನಾಟಕ ಮಾಧ್ಯಮ ಅಕಾಡೆಮಿ ಪ್ರಶಸ್ತಿ 2006.
* 2007ಟ್, ಹೊಸನಗರದ ಶ್ರೀ ರಾಮಚಂದ್ರ ಮಠ್ ವತಿಡ್ದು, 'ಶ್ರೀ ಮಾತಾಪ್ರಶಸ್ತಿ'
* 2013ಟ್ ಪತ್ರಿಕೋದ್ಯಮದ ಸೇವೆನ್ ಗಮನಿಸಿ, 'ಗೌರವ ಡಾಕ್ಟರೇಟ್ ಪದವಿ'.
* 'ಆರ್ಯಭಟ್ಟ ಸಾಂಸ್ಕೃತಿಕ ಸಂಸ್ಥೆ'ಯ ವತಿಡ್ದುಲ  ಪ್ರಶಸ್ತಿ ಗೆಂದುದೇರ್.
* 2021ಟ್  ಸಂಧ್ಯಾ ಪೈ ಅರೆಗ್ ಶಿವರಾಮ ಕಾರಂತ ಪ್ರಶಸ್ತಿ.

### ಗೌರವ ಡಾಕ್ಟರೇಟ್ ಪದವಿ
ಗುಲ್ಬರ್ಗಾ ನಗರೊಡು 3 ಮಾರ್ಚ್, ಭಾನುವಾರ ನಡೆತಿನ 
2013  ರ ಸಾಲುದ, ಕರ್ನಾಟಕ ರಾಜ್ಯೊದ ಮಹಿಳಾ ವಿಶ್ವವಿದ್ಯಾಲಯೊದ ನಾಲ್ಕನೇ ಘಟಿಕೋತ್ಸವೊಡು ಪದವಿ ಪ್ರದಾನ ಸಮಾರಂಭೊಡು  ಗೌರವ ಡಾಕ್ಟರೇಟ್ ನ್ ಸಂಧ್ಯಾ ಪೈ  ಅರೆಗ್ ಕೊರ್ದು ಗೌರವಿಸಲಾತುಂಡು. ಉಪ ಕುಲಪತಿ ಡಾ.ಮೀನಾ ಚಂದಾವರಕರ್ ಈ ಗೌರವ ಪ್ರದಾನ ಮಂತು ಇತ್ತೆರ್.

## ಸಂಸಾರೊ
ಮಣಿಪಾಲ್ ಮೀಡಿಯಾ ನೆಟ್‌ವರ್ಕ್ ಅಯಿತ ವಿವಿಧ ಮುದ್ರಣ ನಿಯತಕಾಲಿಕೆಲು ಬುಕ್ಕೊ ಎಲೆಕ್ಟ್ರಾನಿಕ್ ಮಾಧ್ಯಮದ ಮೂಲಕ ರಾಜ್ಯೊಡು ಮಲ್ಲ ಪುದರ್ ನ್ ಮಂದುಂಡು.ಅರೆನ ಕಂಡನಿ ಸತೀಶ್ ಯು ಪೈ ಆರ್ ಈ ಬೃಹತ್ ಸಮೂಹದ ವ್ಯವಸ್ಥಾಪಕ ನಿರ್ದೇಶಕರಾದುಲ್ಲೆರ್, ಅತೀ ಕ್ರೀಯಾತ್ಮಕ ವ್ಯಕ್ತಿತ್ವ ಅರೆನ ಅಂಚೆನೆ  ಮಣಿಪಾಲ್ ಮೀಡಿಯಾ ನೆಟ್‌ವರ್ಕ್ ನ್ ಅವೆತೂ  ಎತ್ತರಕ್ ಕೊಂತೆರ್.

ಮಣಿಪಾಲ್ ಮಾಧ್ಯಮ ನೆಟ್‌ವರ್ಕ್ ಲಿಮಿಟೆಡ್‌ನ ಕಾರ್ಯನಿರ್ವಾಹಕ ನಿರ್ದೇಶಕರಾದುಪ್ಪುನ, ಮಣಿಪಾಲ್ ಪ್ರೆಸ್ ನ್ ನಿರ್ವಹಿಸೊಂದು ಉಪ್ಪುನ ಅರೆನ ಮಗೆ  ಗೌತಮ್ ಪೈ ಅರೆನ ಪ್ರಗತಿಪರ ಆಲೋಚನೆದ ಪಿರಾವುಡು ಸಂಧ್ಯಾ ಪೈ  ಸ್ಫೂರ್ತಿಯಾದುಲ್ಲೆರ್.

## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಕವಿತಾ (ನಟಿ)

**ಕವಿತಾ** ಮೇರ್ ಒರ್ತಿ ಭಾರತೀಯ ನಟಿ ಬುಕ್ಕ ರಾಜಕಾರಣಿ. ಮೇರ್ ಎಚ್ಚಾದ್ ತೆಲುಗು, ತಮಿಳು ಬುಕ್ಕ ಕನ್ನಡ ಚಲನಚಿತ್ರೋದ್ಯಮಲೆಡ್ ಬೇಲೆ ಮಲ್ತೊಂದಿತ್ತೆರ್. ಮೇರ್ ಕೆಲವು ಮಲಯಾಳಂ ಚಿತ್ರೊಲೆಡ್ಲಾ ಅಬಿನಯ ಮಲ್ತ್ದೆರ್.. ಮೇರ್ ಆಂದ್ರಪ್ರದೇಶದಾರ್ ಬುಕ್ಕ ಅರೆನ ಅಪ್ಪೆಬಾಸೆ ತೆಲುಗು.

## ಚಲನಚಿತ್ರೊ ವೃತ್ತಿಜೀವನ
ಕವಿತಾ ಮೇರ್ 11 ನೇ ಪ್ರಾಯೊಡ್  ತಮಿಳು ಚಿತ್ರೊಡ್ *ಓ ಮಂಜು* ಬುಕ್ಕ ತೆಲುಗು ಚಲನಚಿತ್ರೊಡ್ *ಸಿರಿ ಸಿರಿ ಮುವ್ವಾ* ನೆಟ್ಟ್ ನಟನೆ ಮಲ್ಪುನ ಮೂಲಕ ಚಿತ್ರರಂಗೊಗ್ ಕಾರ್ ದೀಯೆರ್. ರಡ್ಡ್ ಸಿನಿಮೊಲಾ 1976 ನೇ ಇಸವಿಡ್ ಬುಡುಗಡೆಯಾಂಡ್. ಮೇರ್ ತೆಲುಗು, ತಮಿಳು, ಮಲಯಾಳಂ ಬುಕ್ಕ ಕನ್ನಡ ಬಾಸೆಡ್ ಸುಮಾರ್ 350 ರ್ದ್ಲಾ ಜಾಸ್ತಿ ಸಿನಿಮೊಲೆಡ್ ನಟನೆ ಮಲ್ದೆರ್.

## ಕವಿತಾ ಮೇರ್ ನಟನೆ ಮಲ್ದಿನ ಸಿನಿಮೊಲೆನ ಪಟ್ಟಿ
### ಕನ್ನಡ ಸಿನಿಮೊಲು
* ಸಹೋದರರ ಸವಾಲ್ (1977)
* ಋಷ್ಯಶೃಂಗ (1977)
* ಕಿಲಾಡಿ ಕಿಟ್ಟು (1978)
* ಮಕ್ಕಳೇ ದೇವರು (1983)
* ಸಾಹಸಿ (1992)
* ಕಲಿಯುಗ ಸೀತೆ (1992)
* ಪುಟ್ನಂಜ (1995)
* ಪೊಲೀಸ್ ಪವರ್ (1995)
* ಶಿವ ಲೀಲೆ (1996)
* ರಂಗಣ್ಣ (1997)
* ಮಹಾಭಾರತ (1997)
* C.B.I.ದುರ್ಗ (1997)
* ಅಕ್ಕ (1997)
* ಮಿ. ಕೋಕಿಲ (1999)
* ಹೃದಯ ಹೃದಯ (1999)
* ಜೀಬೂಂಬಾ (2000)
* ಸೂಪರ್ ಸ್ಟಾರ್ (2002)
* ಕಂಬಾಲ ಹಳ್ಳಿ (2002)
* H2O (2002)
* ಬೂತಯ್ಯನ ಮಕ್ಕಳು (2002)
* ಚಂದ್ರ ಚಕೋರಿ (2003)
* ಮಿಯ್ಯಾವ್ (2003)
* ಒಲವೇ (2005)
* ಗೆಳೆಯ (2005)
* ಎ ಆ ಇ ಈ (2006)
* ಹನಿಮೂನ್ ಎಕ್ಸ್‌ಪ್ರೆಸ್ (2006)
* ಹೃದಯ ಐ ಮಿಸ್ ಯು (2008)
* ನೀ ಟಾಟಾ ನಾ ಬಿರ್ಲಾ (2008)
* ಉಲ್ಲಾಸ ಉತ್ಸಾಹ (2009)
### ಮಲಯಾಳಂ ಸಿನಿಮೊಲು
* *ಆನಯುಂ ಅಂಬಾರಿಯುಂ* (1978)
* *ಪಂಚರತ್ನಂ* (1979)
* *ಅರ್ಥನಾ* (1993)
* *ಅಗ್ನಿದೇವನ್* (1995)
* *ಸರ್ಗವಸಂತಂ* (1995)
* *ಮಂಜೀರಧ್ವನಿ* (1998)
* *ಫ್ರೆಂಡ್ಸ್ (1999 ಚಲನಚಿತ್ರೊ)* (1999)
## ತೆಲುಗು ಸಿನಿಮೊಲು
* *ಚೇತಿಲೋ ಚೆಯ್ಯೆಸಿ* (2010)
* *[[ಮದತ ಕಾಜ]]* (2011)
* *ಗಲ್ಲಿ ಕುರೋಲ್ಲು* (2011)
* *[[ಮಾರೊ (ಚಲನಚಿತ್ರ)|ಮಾರೊ]]* (2011)
* *[[ಕೆರಟಂ]]* (2011)
* *ಥ್ರಿಲ್ಲಿಂಗ್* (2011)
* *ಸಂಕ್ರಾಂತಿ ಅಲ್ಲುಡು* (2011)
* *[[ನಮಿತಾ ಐ ಲವ್ ಯು]]* (2011)
* *ಶ್ರೀ ವಾಸವಿ ವೈಭವಂ* (2011)
* *ಟೀ ಸಮೋಸಾ ಬಿಸ್ಕತ್* (2012)
* *[[ಡಮರುಕಂ (ಚಲನಚಿತ್ರ)|ಡಮರುಕಂ]]* (2012)
* *ಆಡ ಪಾಂಡವುಲು* (2013)
* *ಯೇಸು ಕ್ರಿಸ್ತು ರೆಂದಾವ ರಕದ* (2013)
* *ಶ್ರೀ ಮಣಿಕಂಠ ಮಹಿಮಾಲು* (2015)
* *[[ವಿನ್ನರ್ (2017 ಚಲನಚಿತ್ರ)|ವಿಜೇತ]]* (2017)
* *ಪ್ರೇಮಿಕಾ* (2017)
* *2 ಸ್ನೇಹಿತರು* (2018)
* *ಬಗ್ಗಿಡಿ ಗೋಪಾಲ್* (2020)
* *ಲಿಂಗಡು ರಾಮಲಿಂಗಡು* (2020)
* *ನುವ್ವು ನೀನು ಒಕ್ಕಟಿತೆ* (2021)
* *[[ರಾವೆ ನಾ ಚೆಳಿಯ]]* (2021)

## ದಾರವಾಹಿಲು

## ಮಾನಾದಿಗೆಲು

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ವರ್ಗೊ:ಪೊಂಜೊವುಲು
ಅದಿತಿ ಪಂತ್

**ಅದಿತಿ ಪಂತ್**   ಭಾರತದ ಸಮುದ್ರಶಾಸ್ತ್ರಜ್ಞೆ.
ಅದಿತಿ ಪಂತ್  ಭಾರತೊದ ಸಮುದ್ರ ಶಾಸ್ತ್ರಜ್ಞೆ. 1983ಟ್  ಭಾರತದ ಅಂಟಾರ್ಕ್ಟಿಕ ಕಾರ್ಯಕ್ರಮೊದ ಅಂಗವಾದ್  ಭೂವಿಜ್ಞಾನಿ ಸುದೀಪ್ತಾ ಸೆಂಗುಪ್ತ ಜೊತೆಟ್  ಅಂಟಾರ್ಕ್ಟಿಕಕ್ ಭೇಟಿ ನೀಡಿನ  ಸುರುತ  ಭಾರತೊದ ಪೊಂಜೊವು. ಇಂಬೆರ್  ರಾಷ್ಟ್ರೀಯ ಸಮುದ್ರಶಾಸ್ತ್ರ ಸಂಸ್ಥೆ, ನ್ಯಾಷನಲ್ ಕೆಮಿಕಲ್ ಲ್ಯಾಬೊರೇಟರಿ, ಪುಣೆ ವಿಶ್ವವಿದ್ಯಾಲಯೊ, ಮಹಾರಾಷ್ಟ್ರ ಅಕಾಡೆಮಿ ಆಫ್ ಸೈನ್ಸ್ ಸಂಸ್ಥೆಲೆಡ್  ಪ್ರಮುಖ ಸ್ಥಾನೊಲೆನ್  ಪಡೆದೆರ್.

## ಪುಟ್ಟು ಬುಕ್ಕೊ ವಿದ್ಯೊಭ್ಯಾಸ
ಅದಿತಿ ಪಂತ್  ನಾಗಾಪುರಟ್ ಪುಟ್ಟುದು,  ಪುಣೆ ವಿಶ್ವವಿದ್ಯಾಲಯೊಡ್ದು  ಬಿ.ಎಸ್.ಸಿ ಪದವಿನ್  ಕಲ್ತೆರ್. ಅಲಿಸ್ಟರ್ ಹಾರ್ಡಿ ಅರೆನ  ದಿ ಓಪನ್ ಸೀ ಪುಸ್ತಕೊ  ಅರೆಗ್ ಸಮುದ್ರಶಾಸ್ತ್ರೊನು  ವೃತ್ತಿಯಾದ್  ದೆತ್ತೊನರೆ  ಸ್ಫೂರ್ತಿ ಕೊರುಂಡು. ಹವಾಯಿ ವಿಶ್ವವಿದ್ಯಾಲೊಯಡ್ದ್ ಮೆರೈನ್ ಸೈನ್ಸ್ ಡ್  ಮಾಸ್ಟರ್ಸ್ ಕಲ್ಪರೆ  ಯು.ಎಸ್. ಸರ್ಕಾರೊ ವಿದ್ಯಾರ್ಥಿವೇತನ ಅರೆಗ್ ಕೊರ್ದು ಇತ್ತುಂಡು. ಬುಕ್ಕೊ ಆರ್  ಸಮುದ್ರ ಪಾಚಿದ  ಶರೀರ ವಿಜ್ಞಾನೊಡು  ಪಿಎಚ್.ಡಿ ಪದವಿ ಪಡೆಯರೆ  ಲಂಡನ್ ವಿಶ್ವವಿದ್ಯಾಲೊಯದ ವೆಸ್ಟ್ ಫೀಲ್ಡ್ ಕಾಲೇಜಿಗ್ ಪೋದು  ಇತ್ತೆರ್.

## ಅಲಿಸ್ಟರ್ ಹಾರ್ಡಿ ಬರೆತಿನ 'ದಿ ಓಪನ್ ಸೀ' ( "ತೆರೆದಿನ ಸಮುದ್ರ" )
ಅದಿತಿ ಪಂತ್ ಆರ್ ಪದವಿಪೂರ್ವ ಅಧ್ಯಯನ ಮನ್ಪುನಗ, ಅಲಿಸ್ಟರ್ ಹಾರ್ಡಿ ಅರೆನ 'ದಿ ಓಪನ್ ಸೀ' ಪ೦ಡ "ತೆರೆದಿನ ಸಮುದ್ರ"  ಪುಸ್ತಕನ್ ಒದುದಿತ್ತೆರ್. ಈ ಪುಸ್ತಕೊ ಅರೆನ ಜೀವನೊಡು ಮಾ ಮಲ್ಲ  ಪರಿಣಾಮ ಬುರು೦ಡು ಬುಕ್ಕೊ ಆರ್ ಸಮುದ್ರಶಾಸ್ತ್ರೊನ್ ತನ್ನ ವೃತ್ತಿಯಾದ್ ಸ್ವೀಕಾರ ಮನ್ಪರೆ  ನಿರ್ಧಾರ ಮ೦ತೆರ್.

## ಆರಂಭಿಕ ಜೀವನೊ
ತನ್ನ ಪೂರಾ  ಅಧ್ಯಯೊನಲು  ಮುಗಿನ ಬುಕ್ಕೊ  ಅದಿತಿ  ಭಾರತಕ್ ಪಿರಾ ಬತ್ತೆರ್.  ಗೋವಾದ ರಾಷ್ಟ್ರೀಯ ಸಮುದ್ರಶಾಸ್ತ್ರ ಸಂಸ್ಥೆದ  ಸಂಸ್ಥಾಪಕರಾಯಿನ  ಎನ್.ಕೆ.ಪಣಕ್ಕರ್ ಅರೆನ  ಸ್ಫೂರ್ತಿ ಪಡೆದ್  ಬುಕ್ಕೊ ಅವೇ ಸಂಸ್ಥೆಗ್  ಕೆಲಸೊಗು ಸೇರಿಯೆರ್.

## ಅಂಟಾರ್ಕ್ಟಿಕ ದಂಡಯಾತ್ರೆ
ಡಿಸೆಂಬರ್ 1983 ಬುಕ್ಕೊ   ಮಾರ್ಚ್ 1984 ರೈ ತನೊಕ   ಅದಿತಿ  ಅಂಟಾರ್ಕ್ಟಿಕಕ್ಕೆ ದಂಡಯಾತ್ರೆ ಮಂತು ಇತ್ತೆರ್. ಈ ದಂಡಯಾತ್ರೆ ಅಂಟಾರ್ಕ್ಟಿಕ್ ಸಾಗೊರದ ಆಹಾರ ಸರಪಳಿ ಭೌತಶಾಸ್ತ್ರ, ರಸಾಯನಶಾಸ್ತ್ರ, ಜೀವಶಾಸ್ತ್ರಕ್ಕೆ ಸಂಬಂಧಿಸಿನ ಮಾಹಿತಿಲೆನ್ ಸಂಗ್ರಹಿಸಾವುನ  ಉದ್ದೇಶ ಇತ್ತುಂಡು. ಈ ಕಾರ್ಯಾಚರಣೆದ  ಸಂದರ್ಭೊಡು, ಭಾರತೀಯ ವೈಜ್ಞಾನಿಕ ಸಂಶೋಧನಾ ಕೇಂದ್ರವಾದು ಇತ್ತೀನ ದಕ್ಷಿಣ ಗಂಗೋತ್ರಿನ್  (ದಕ್ಷಿಣ ಧ್ರುವಡ್ದ್ 2500  ಕಿ.ಮೀ.ದೂರಡು ಉಂಡು)ಅಂಟಾರ್ಕ್ಟಿಕಡ್  ನಿರ್ಮಾಣ ಮಂತೆರ್. 1990ಟ್ ರಾಷ್ಟ್ರೀಯ ಸಮುದ್ರಶಾಸ್ತ್ರ ಸಂಸ್ಥೆದ ಒಟ್ಟುಗು 17 ವರ್ಷೊ  ಕೆಲಸ ಮಂತುದು ಬುಕ್ಕೊ ನ್ಯಾಷನಲ್ ಕೆಮಿಕಲ್ ಲ್ಯಾಬೊರೇಟರಿಡ್  ಕೆಲಸ ಮನ್ಪರೆ  ಪುಣೆಗ್  ಪೋಯೆರ್.

## ಪೇಟೆಂಟ್‌ಲು
ಅದಿತಿ ಪಂತ್ ಆರ್ ಐದು ಪೇಟೆಂಟ್‌ದ ಮಾಲೀಕರಾದುಲ್ಲೆರ್ ಬುಕ್ಕೊ ಅಂತರರಾಷ್ಟ್ರೀಯ ನಿಯತಕಾಲಿಕೆ ಡ್  67 ಕ್ಕೂ ಜಾಸ್ತಿ  ಪ್ರಕಟಣೆಲೆನು ಹೊಂದುದ್ದೆರ್.

## ಸದಸ್ಯತನೊ
ಅದಿತಿ ಪಂತ್  ಮಹಾರಾಷ್ಟ್ರ ಸೊಸೈಟಿ ಫಾರ್ ದಿ ಕಲ್ಟಿವೇಶನ್ ಆಫ್ ಸೈನ್ಸ್, ಜನರಲ್ ಬಾಡಿ ಆಫ್ ಮಹಾರಾಷ್ಟ್ರ ಅಸೋಸಿಯೇಷನ್ ​​ಫಾರ್ ದಿ ಕಲ್ಟಿವೇಶನ್ ಆಫ್ ಸೈನ್ಸ್, ಜೈವಿಕ ಇಂಧನ ಸಮಿತಿ, ಜೈವಿಕ ತಂತ್ರಜ್ಞಾನ ಇಲಾಖೆ, ಸಿಜಿಒ ಕಾಂಪ್ಲೆಕ್ಸ್, ನವದೆಹಲಿಯ ಸದಸ್ಯರಾದುಲ್ಲೆರ್. ಆರ್ ಮಹಾರಾಷ್ಟ್ರ ಅಕಾಡೆಮಿ ಆಫ್ ಸೈನ್ಸ್‌ನ ಸಹ ಸದಸ್ಯರ್ ಲ ಆದುಲ್ಲೆರ್.

## ಪ್ರಶಸ್ತಿಲು
ಅದ್ಭುತ ಪ್೦ಜೊವು ಆಯಿನ ಡಾ. ಅದಿತಿ ಪಂತ್ ಅರೆನ ದಂಡಯಾತ್ರೆದ ಪರವಾದ್ ಅಂಟಾರ್ಟಿಕಾ ಪ್ರಶಸ್ತಿ ಕೊರ್ದು ಗೌರವಿಸಲಾ೦ಡು.

SERC ಪ್ರಶಸ್ತಿ ಬುಕ್ಕೊ ಭಾರತದ ಅಂಟಾರ್ಕ್ಟಿಕ್ ಕಾರ್ಯಕ್ರಮೊಗು ಅರೆನ ಕೊಡುಗೆಗಾದ್ ಭಾರತ ಸರ್ಕಾರದ ಪ್ರತಿಷ್ಠಿತ ಅಂಟಾರ್ಕ್ಟಿಕಾ ಪ್ರಶಸ್ತಿ.

ಅರೆನ ಅದ್ಭುತ ಬುಕ್ಕೊ ಅತ್ಯಂತ ಬಲಿಷ್ಠ ಪೊ೦ಜುವು ಆದ್, ರಾಷ್ಟ್ರದೊ ಸುತ್ತದ ಪೂರಾ ಪೊ೦ಜುವುಲೆಗ್ ಅಕಲೆಗ್ ಅಕುಲು ಬಯಸಿದಿನೆನ್ ಮನ್ಪರೆ, ಅವು ಬ್ರಹ್ಮಾಂಡದ ಒವ್ವೆ  ಭಾಗವಾದ್ ಉಪ್ಪಡ್,  ಪೂರಕಡೆಟ್ ಲಾ  ಯಶಸ್ಸ್ ಸಾಧಿಸರೆ ಅದಿತಿ ಪಂತ್ ಸ್ಫೂರ್ತಿ ಆತೆರ್.
ಜನವರಿ 20, 2018 ಆನಿ ಅದಿತಿ ಪ್೦ತ್ ಅರೆಗ್  ನವದೆಹಲಿಡ್ ಭಾರತೊದ ರಾಷ್ಟ್ರಪತಿ ಭಾರತದ ಪೊ೦ಜುವು ಸಾಧಕರ ಪ್ರಶಸ್ತಿನ್ ಕೊರ್ದು ಗೌರವಿಸಾದೆರ್.

## ಉಲ್ಲೆಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ವರ್ಗೊ:ಪೊಂಜೊವುಲು
ಸಬಿಹಾ ಭೂಮಿಗೌಡ

**ಸಬಿಹಾ ಭೂಮಿಗೌಡ**  ಕನ್ನಡೊಡು  ಮಸ್ತ್  ಕವನೊಲು, ಎಲ್ಯ ಕತೆಲೆನು ಬರೆತೆರ್. ಆರ್ ಬರೆತಿನ  ಕಥೆ, ಪ್ರಬಂಧ, ಸಂಶೋಧನೆಡ್  ಓದುಗರೆಗ್  ಪರಿಚಯ ಉಪ್ಪುನ ಸಬಿಹಾ ಗೌಡ, 25  ವರ್ಷದ ಬೋಧನೆ ದ ಅನುಭವ  ಬುಕ್ಕೊ 10 ವರ್ಷೊಗಳ ಕಾಲ  ಸಂಶೋಧನೆ ದ ಅನುಭವನ್ ಹೊಂದುದೆರ್.
"ದಕ್ಷಿಣ ಕನ್ನಡ ಜಿಲ್ಲೆದ ಕಿನ್ಯ ಕಥೆಲೆನ  ಪುಟ್ಟು ಬುಕ್ಕೊ ಅಯಿತ ಬೆಳವಣಿಗೆ(1943-47)" ವಿಷಯೊದ ಕುರಿತು ೧೯೯೨ 1992 ಟ್  ಪಿ.ಎಚ್.ಡಿ. ಪದವಿನ್  ಪಡೆದೆರ್.  ಸಾಹಿತ್ಯೊ ವಿಮರ್ಶೆಲು, ಹೊಸಗನ್ನಡ ಸಾಹಿತ್ಯೊ,  ಮಹಿಳೊ ಅಧ್ಯೊಯನ ಅರೆನ ಸಂಶೋಧನೆದ ಕ್ಷೇತ್ರೊಲು.ಮೇರ್  ಮಂಗಳೂರು ವಿಶ್ವವಿದ್ಯಾಲಯೊದ ಕನ್ನಡ ಅಧ್ಯಯನ ವಿಭಾಗೊಡು ಪ್ರಾಧ್ಯಾಪಕಿ  ಬುಕ್ಕೊ ಶಿವರಾಮ ಕಾರಂತ ಪೀಠೊದ ನಿರ್ದೇಶಕಿ ಆದು ಉಲ್ಲೆರ್. ಕರ್ನಾಟಕ ಸಾಹಿತ್ಯೊ ಅಕಾಡೆಮಿದ ಸದಸ್ಯರಾದ್  ಸೇವೆ ಸಲ್ಲಿಸಾದೆರ್. ಮಹಿಳೊ ಅಧ್ಯಯನ ಕೇಂದ್ರದ ನಿರ್ದೇಶಕಿಯಾಗಿ ಆದುಲಾ ಕಾರ್ಯನಿರ್ವಹಿಸಾದೆರ್. ಮಂಗಳೂರು ವಿಶ್ವವಿದ್ಯಾನಿಲೊಯದ ಕೊಡಗುದ ಚಿಕ್ಕ ಆಳುವಾರ ಸ್ನಾತಕೋತ್ತರ ಕೇಂದ್ರೊದ ಪ್ರಭಾರ ಮುಖ್ಯಸ್ಥರಾದುಲಾ, ಕರ್ನಾಟಕದ ಮಹಿಳಾ ವಿಶ್ವವಿದ್ಯಾನಿಲೊಯದ ಕುಲಪತಿ ಆದುಲಾ ಆರ್  ಕಾರ್ಯನಿರ್ವಹಣೆ ಮಂದೇರ್.

## ಹುಟ್ಟು
ಮೈಸೂರುನಲ್ಲಿ 
ಸಬಿಹಾ ಅರೆನ ಪುಟ್ಟು ಮೈಸೂರುಡು ಆಂಡ್.

## ವಿದ್ಯೊಭ್ಯಾಸ
ಮಂಗಳೂರು ವಿಶ್ವವಿದ್ಯಾನಿಲಯೊಡು  ಕನ್ನಡ ಸ್ನಾತಕೋತ್ತರ ಪದವಿನ್  ಮುಗಿತುದು,  ದಕ್ಷಿಣ ಕನ್ನಡ ಜಿಲ್ಲೆದ  ಕಿನ್ಯ  ಕತೆಲುನ  ಪುಟ್ಟು ಬುಕ್ಕೊ ಬೆಳವಣಿಗೆ ಪನ್ಪಿನ  ಮಹಾಪ್ರಬಂಧಕೊ  ಪಿ.ಎಚ್.ಡಿ.ನ್ಲ  ಪಡೆಯೆರ್.

## ಸಾಧನೆ

ಕನ್ನಡ ವಿಶ್ವವಿದ್ಯಾಲಯ, ಹಂಪಿ - ಮಹಿಳಾ ಸಾಹಿತ್ಯ ಚರಿತ್ರೆದ ಯೋಜನೆ.

ಮಂಗಳೂರು ವಿಶ್ವವಿದ್ಯಾನಿಲಯದ ಮಹಿಳಾ ಅಧ್ಯಯನ ಕ್ರೇಂದ್ರದ 'ದಕ್ಷಿಣ ಕನ್ನಡ ಜಿಲ್ಲೆದ ಅವಿವಾಹಿತ ಮಹಿಳೆ- ಸಮಾಜೋ ಸಾಂಸ್ಕೃತಿಕ ಅಧ್ಯಯನ'.

ಯೂ.ಜಿ.ಸಿ.ದ  ಪ್ರಧಾನ ಸಂಶೋಧನಾ ಯೋಜನೆ - ಅಭಿವೃದ್ಧಿ ಶೀಲರಾಷ್ಟ್ರದ  ಸ್ತ್ರೀವಾದಿ ಚಿಂತನೆಲು.

ಕನ್ನಡ ಭಾಷಾಭಿವೃದ್ಧಿ ಯೋಜನೆಡ್  ದಕ್ಷಿಣ ಕನ್ನಡ,ಕೊಡಗು ಬುಕ್ಕೊ ಉಡುಪಿ ಜಿಲ್ಲೆದ ಚಳುವಳಿಲು ಬುಕ್ಕೊ ಹೋರಾಟೊಲು 
ಉಂದು ಪೂರಾ ಸಂಶೋಧನಾ ಅಧ್ಯಯನನ್  ಮಂದೆರ್.

ಸರಸ್ವತಿ ಬಾಯಿ ರಾಜವಾಡೆ ಅರೆನ ಆಯ್ದ ಕಥೆಕುಲು (1994) ಪನ್ಪಿನ  ಸಂಪಾದನ ಗ್ರಂಥೊನು  ಪ್ರಕಟಿಸುನ ಮೂಲಕ ಸಾಹಿತ್ಯ ಕ್ಷೇತ್ರೊಡು ಲಾ ಪಜ್ಜೆ ದೀತೆರ್.

ನಿರ್ವಹಣೆ ಮಂದಿನ  ಜವಬ್ದಾರಿಲು
ಕರ್ನಾಟಕ ಮಹಿಳಾ ವಿಶ್ವವಿದ್ಯಾನಿಲಯೊದ ಕುಲಪತಿ 

ಸ್ನಾತಕೋತ್ತರ ಕೇಂದ್ರದ ಪ್ರಭಾರ ಮುಖ್ಯಸ್ಥೆ

ಎಸ್ ವಿ ಪಿ ಕನ್ನಡ ಅಧ್ಯಯೊನ ಸಂಸ್ಥೆಯ
ದ ಅಧ್ಯಕ್ಷರಾದ್ ರಡ್ಡ್  ಬಾರಿ ಕಾರ್ಯೊನಿರ್ವಹಣೆ

## ಮೆರೆನ  ಕೃತಿಲು
### ಕವನ ಸಂಕಲನ
ಚಿತ್ತಾರ
### ಕಥಾ ಸಂಕಲನ
ಕರಾವಳಿಯ ಕಥೆಗಳು
ಕಡಲತಡಿಯ ಮನೆಗಳು
### ವಿಮರ್ಶೆ
ಬಗೆ
ನುಡಿಗವಳ
ನಿಲುಮೆ

### ಸಂಪಾದನೆ
ಸರಸ್ವತಿಬಾಯಿ ರಾಜವಾಡೆ ಅರೆನ ಆಯ್ದ ಕೃತಿಲು
ನಮ ಬುಕ್ಕೊ  ನಮ್ಮ ಪರಿಸರ
ಜೋಕುಲೆನ ಸಾಹಿತ್ಯ

## ಸಂಪಾದನ ಗ್ರಂಥೊಲೆನ  ಪ್ರಕಟಣೆ

### ಡಾ. ಸಬಿಹಾ ಆರ್ 14  ಸಂಪಾದನ ಗ್ರಂಥೊಲೆನ್  ಪ್ರಕಟ ಮಂದೇರ್ ಅಯಿಟ್ ಕೆಲವು

:ನಾವು ಮತ್ತು ನಮ್ಮ ಪರಿಸರ (೨೦೦೪)
:ಕರಾವಳಿಯ ಕಥೆಗಳು (೨೦೦೭)
:ಕನ್ನಡ ಸಾಹಿತ್ಯ ಮತ್ತು ಮಹಿಳೆ (೨೦೦೭)
:ದಕ್ಷಿಣ ಕನ್ನಡ ಜಿಲ್ಲೆಯ ಮಹಿಳಾ ಸಾಹಿತ್ಯ (೨೦೦೯)- ಇತ್ಯಾದಿಲು.
:ಕನ್ನಡ ಭಾಷಾ ಪ್ರವೇಶ
:ಬಗೆ ಹಾಗೂ ನಿಲುಮೆ (ಉಂದು ರಡ್ಡ್ ಕೃತಿಲೂ ಸಬಿಹಾ ಅರೆನ ಮಹತ್ವಪೂರ್ಣವಾಯಿನ ವಿಮರ್ಶಾ ಲೇಖನೊದ ಬರಹಲು ಉಂಡು)

### ವ್ಯಕ್ತಿ ಚಿತ್ರೊಲು
:ಲೀಲಾ ಬ್ಯಾ ಕಾಮತ್ : ಬದುಕ-ಬರಹ (2008)
:ಒಂದಾಣೆ ಮಾಲೆಯ ಸಾಹಸಿ - ಕುಡ್ಪಿ ವಾಸುದೇವ ಶೆಣೈ (2005)

## ಗೌರವ
ಕರಾವಳಿದ ಲೇಖಕಿನಕುಲು ಬುಕ್ಕೊ  ವಾಚಕಿನಕಲೆರ್ನ  ಸಂಘ, ಮಂಗಳೂರು ನೆತ್ತ 1998-2000ತ  ಸಾಲುದ ಅಧ್ಯಕ್ಷೆ.

2002-2005ತ  ಅವಧಿಡ್ ಕನ್ನಡ ವಿಶ್ವವಿದ್ಯಾನಿಲಯ, ಹಂಪಿ- ಉಂದೆತ ಸೆನೆಟ್ ಸದಸ್ಯರಾಯೆರ್.

ಮಂಗಳೂರು ವಿಶ್ವವಿದ್ಯಾನಿಲಯೊದ ಮಹಿಳಾ ಅಧ್ಯಯನ ಕೇಂದ್ರ ಸಲಹಾ ಸಮಿತಿಯ ಸದಸ್ಯರಾದು,
ಕರ್ನಾಟಕ ಸಾಹಿತ್ಯ ಅಕಾಡೆಮಿ, ಬೆಂಗಳೂರು- ಉಂದೆತಲ ಸದಸ್ಯರಾದ್ ಕಾರ್ಯನಿರ್ವಹಿಸಿದೆರ್.

ಉತ್ತೇಜನಕಾರಿ ಆಯಿನಂಚ ಹುದ್ದೆದ  ಜೊತೆಗ್  ಮಂಗಳೂರು ವಿಶ್ವವಿದ್ಯಾನಿಲಯೊದ ಡಾ. ಶಿವರಾಮ ಕಾರಂತ ಪೀಠದ ನಿರ್ದೇಶಕರೂ ಆದ್ ಹೆಚ್ಚುವರಿ ಕಾರ್ಯ ನಿರ್ವಹಣೆ ಮಂದೆರ್.

2008 ಡ್ದ್  ಕುಪ್ಪಳಿದ ಕುವೆಂಪು ಪ್ರತಿಷ್ಠಾನೊದ ಸದಸ್ಯರಾದ್ ಸಕ್ರಿಯ ಆತೇರ್.

## ಉಲ್ಲೆಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಪ್ರಧಾನ ಮಂತ್ರಿ ಮಾತೃ ವಂದನಾ ಯೋಜನೆ

**ಪ್ರಧಾನ ಮಂತ್ರಿ ಮಾತೃ ವಂದನಾ ಯೋಜನೆ (ಪಿ. ಎಂ. ಎಂ. ವಿ. ವೈ.) **, ದುಂಬು ಉಂದೆನ್  ಇಂದಿರಾ ಗಾಂಧಿ ಮಾತೃವ ಸಹಯೋಗ ಯೋಜನೆ ಪಂದ್ ಲೆತ್ತೊಂದಿತ್ತೆರ್, ಉಂದು ಭಾರತ ಸರ್ಕಾರ ನಡಪಾವುನ ಹೆರಿಗೆ(ಪೆದ್ದುನ) ಸೌಲಭ್ಯದ ಕಾರ್ಯಕ್ರಮವಾದುಂಡು. ಮೂಲತಃ 2010ಡ್ ಸುರು ಮಲ್ತೆರ್ ಬುಕ್ಕೊ 2017 ಡ್ ಪಿರ ಪುದರ್ ಬದಲ್ ಮಲ್ತೆರ್. ಈ ಯೋಜನೆನ್ ಪೊಂಜೊಲೆನ ಬುಕ್ಕೊ ಜೋಕುಲೆ  ಅಭಿವೃದ್ಧಿ ಸಚಿವಾಲಯ ನಡಪಾವುಂಡು. ಉಂದು 19 ವರ್ಷ ಅತ್ತ್ಂಡ ಅವೆಡ್ದ್ ಜಾಸ್ತಿ  ಪ್ರಾಯದ ಬಂಜಿನ ಪೊಂಜೊಲೆನ ಬುಕ್ಕೊ ಮಿರೆ ಪೇರ್ ಕೊರ್ಪುನ ಪೊಂಜೊಲೆಗ್ ಬುಕ್ಕೊ ಸುರುತ ಪೇತ್‌ಗ್ ಕೊರ್ಪುನ ಷರತ್ತುಬದ್ಧ ಪಣವು ವರ್ಗಾವಣೆ ಯೋಜನೆಯಾದುಂಡು.
ಉಂದು ಪೇತ್‌ದ ಬುಕ್ಕೊ ಜೋಕುಲೆನ  ಆರೈಕೆದ  ಸಮಯೊಡು ಸಂಬಳ-ನಷ್ಟೊಗು ಪೊಂಜೊಲೆಗ್ ಅರೆವಾಶಿ ಸಂಬಳ ಪರಿಹಾರೊನು ಕೊರ್ಪುಂಡು. ಬುಕ್ಕೊ ಸುರಕ್ಷಿತ ಪೇತ್ ಬುಕ್ಕೊ ಎಡ್ಡೆ ಪೋಷಣೆ ಬುಕ್ಕೊ ತೆನಸ್ಸ್‌ದ ಕ್ರಮೊಕು ಸರಿ ಹೊಂದುನಂಚಿನ ಸಹಾಯ ಮಲ್ಪುಂಡು. 2013ಡ್, ಈ ಕಾಯ್ದೆಡ್  ತೆರಿಪಾಯಿನಂಚ ಪೇತ್ ಪ್ರಯೋಜನ  ₹ 6,000 (US $75) ರ ಪಣವು  ನಿಬಂಧನೆನ್  ಜಾರಿ ಮಲ್ಪೆರೆ ಈ ಯೋಜನೆನ್ ರಾಷ್ಟ್ರೀಯ ಆಹಾರ ಭದ್ರತಾ ಕಾಯ್ದೆ, 2013 ಅಡಿಟ್  ಕನತೆರ್.

ಪ್ರಸ್ತುತ, ಈ ಯೋಜನೆನ್ 53 ನೇಮಕ ಮಲ್ತಿನ ಜಿಲ್ಲೆಲೆಡ್ ಪ್ರಾಯೋಗಿಕ ಆಧಾರದ ಮಿತ್ತ್ ಜಾರಿ ಮಲ್ತ್‌ದೆರ್ ಅವೆಡ್ದ್ ಬುಕ್ಕೊ 2015–16ಡ್ ಉಂದೆನ್ 200 ಹೆಚ್ಚುವರಿ 'ಪಿದಯಿ ಜಿಲ್ಲೆಲೆಗ್' ಜಾಸ್ತಿ ಮಲ್ಪುನ ಪ್ರಸ್ತಾವನೆಲು ಪರಿಗಣನೆಡ್ ಉಂಡು. ಅರ್ಹ ಫಲಾನುಭವಿಗಳು ಸಾಂಸ್ಥಿಕ ವಿತರಣೆಗಾಗಿ ಜನನಿ ಸುರಕ್ಷಾ ಯೋಜನೆ (ಜೆಎಸ್‌ವೈ) ಅಡಿಟ್ ಕೊರ್ಪುನ ಪ್ರೋತ್ಸಾಹೊನು ಪಡೆಪೆರ್ ಬುಕ್ಕೊ  ಜೆಎಸ್‌ವೈ ಅಡಿಟ್ ಪಡೆಯಿನ ಪ್ರೋತ್ಸಾಹೊನು ಪೇತ್‌ದ ಪ್ರಯೋಜನೊಲೆಗ್ ಲೆಕ್ಕ ಪಾಡುವೆರ್ ಅಂಚಾದ್  ಸರಾಸರಿ ಪೊಂಜೊಲು ₹6,000 (US$75) ಪಡೆಪೆರ್.
ಈ ಯೋಜನೆ, ಪಿರ ಪುದರ್ ಬದಲಾಯಿನ  ಪೇತ್ ಪ್ರಯೋಜನೊಲೆನ ಕಾರ್ಯಕ್ರಮವು ಇಡೀ ರಾಷ್ಟ್ರ ಸೇರುನಂಚ ಯೋಜನೆ ಮಲ್ತ್‌ದೆರ್. ಪ್ರಧಾನಮಂತ್ರಿ ನರೇಂದ್ರ ಮೋದಿ ತನ್ನ 2017 ದ ಪೊಸ ವರ್ಷದ ಸುರುತ ದಿನೊತ ಭಾಷಣೊಡು, ಈ ಯೋಜನೆನ್ ದೇಶದ 650 ಜಿಲ್ಲೆಲೆಗ್ ವಿಸ್ತರಿಸಯೆರೆ ಉಂಡು ಪಂದ್ ಘೋಷಣೆ ಮಲ್ತೆರ್. ವಿಶ್ವದ ಮಾತ ಅಪ್ಪೆಲ್ಲೆನ ಮರಣೊಡು ಭಾರತದವೇ 17% ದಾತ್ ಉಪ್ಪುನೆಡ್ದಾತ್ರ  ಈ ಪ್ರಕಟಣೆ ಎಡ್ಡೆ ಮಹತ್ವ ಪಡೆತ್ಂಡ್.
ಹೆಚ್ಚಿನ ಅಪ್ಪೆ ಬುಕ್ಕೊ ಶಿಶು ಮರಣೊದ  ಪ್ರಮುಖ ಕಾರಣೊಲೆಡ್ ಹಾಳ್ ರೀತಿದ ಪೋಷಣೆ ಬುಕ್ಕೊ ಗರ್ಭಾವಸ್ಥೆಡ್ ಬುಕ್ಕೊ ಪೆದ್ದುನ ಪೊರ್ತುಡು ವೈದ್ಯಕೀಯ ಸೇವೆ ಸರಿ ಇಜ್ಜಾಂದೆ ಉಪ್ಪುನ ಕಾರಣವಾದುಂಡು.

## ಇತಿಹಾಸ
ಯೋಜನೆದ ಪುದರ್ ರಡ್ದ ಸರ್ತಿ ಬದಲಾವಣೆ ಆತ್ಂಡ್. 2014ಡ್ ಯೋಜನೆದ ಪುದರ್ಡ್ದ್ "ಇಂದಿರಾ ಗಾಂಧಿ" ನ್ ದೆತ್ತ್ ಪಾಡಿಯ್ವೆರ್. 2017ಡ್, "ಪ್ರಧಾನ ಮಂತ್ರಿ" ನ್ ಸೇರ್ಸಾದ್ ಪ್ರಧಾನ ಮಂತ್ರಿ ಮಾತೃ ವಂದನಾ ಯೋಜನೆ (ಪಿ. ಎಂ. ಎಂ. ವಿ. ವೈ.) ಪಂದ್ ಪುದರ್ ಕೊರಿಯೆರ್.

## ಕಾಲಮಿತಿ

## ಉದ್ದೇಶೊಲು
ಉದ್ದೇಶೊಲು 

ಗರ್ಭಾವಸ್ಥೆ, ಪೇತ್ ಬುಕ್ಕೊ ಮಿರೆಕೊರ್ಪುನ ಸಮಯೊಡು ಎಡ್ದೆ ಅಭ್ಯಾಸ, ಆರೈಕೆ ಬುಕ್ಕೊ ಸಾಂಸ್ಥಿಕ ಸೇವೆದ ಬಳಕೆಗ್ ಉತ್ತೇಜನ ಕೊರ್ಪುನೆ.
ಸುರುತ ಆಜಿ ತಿಂಗೊಲು ಕಾಲ ಸ್ತನ್ಯಪಾನವನ್ನು(ಮಿರೆ ಕೊರ್ಪುನೆ) ಅಂಚನೆ (ಎಡ್ಡೆ ಪೋಷಣೆ ಬುಕ್ಕೊ ತೆನಸ್ಸ್‌ದ ಪದ್ಧತಿನ್ ಪಾಲಿಪೆರೆ ಪೊಂಜೊಲೆನ್ ಸಹಾಯ ಮಲ್ಪುನೆ) ಬುಕ್ಕೊ
ಬಂಜಿನಾಲ್ ಬುಕ್ಕೊ ಮಿರೆಪೇರ್ ಕೊರ್ಪುನ ಅಪ್ಪೆಲ್ಲೆಗ್ ಎಡ್ಡೆ ಆರೋಗ್ಯ ಬುಕ್ಕೊ ಪೋಷಣೆಗಾದ್ ಪಣವುದ ಸಹಾಯ ಕೊರ್ಪಾವುನೆ.

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಇಲಿಯಾನಾ ಡಿ ಕ್ರೂಸ್ (ನಟಿ)

**ಇಲಿಯಾನಾ ಡಿ ಕ್ರೂಸ್** ಮೇರ್ ಒರ್ತಿ ಭಾರತೀಯ ನಟಿ. ಮೇರ್ ತೆಲುಗು ಅಂಚನೆ ಬಾಲಿವುಡ್ ಚಲನಚಿತ್ರೊಲೆಡ್ ಬೇಲೆ ಮಲ್ತ್ ದೆರ್. ಮೆರೆಗ್ ೨೦೦೬ ನೇ ಇಸವಿಡ್ **ದೇವದಾಸು** ಪನ್ಪಿನ ತೆಲುಗು ಚಲನಚಿತ್ರೊಗ್  **ಫಿಲ್ಮ್ಫೇರ್** ಪ್ರಶಸ್ತಿ ತಿಕ್ಕ್ಂಡ್. ಪೋಕಿರಿ, ಜಾಲ್ಸ, ಕಿಕ್, ಜುಲಾಯಿ ಚಿತ್ರೊಲೆಡ್ ಬೇಲೆ ಮಲ್ಪಿನ ಮೂಲಕ ತೆಲುಗು ಚಿತ್ರರಂಗೊಡ್ ಪುಗಾರ್ಮೆನ್ ಪಡೆಯೆರ್. ೨೦೧೨ ನೇ ಇಸವಿಡ್ ಅನುರಾಗ್ ಬಾಸು ನಿರ್ದೇಶನ ಮಲ್ದಿನ ಬರ್ಫಿ ಚಿತ್ರೊದ ಮೂಲಕ ಬಾಲಿವುಡ್ಗ್ ಸೇರಿಯೆರ್. ಉಂದೆಕ್ಕ್ ಅತ್ಯುತ್ತಮ ಮಹಿಳಾ ನಟಿ **ಫಿಲ್ಮ್ಫೇರ್** ಪ್ರಶಸ್ತಿನ್ ಗೆಂದ್ಯೆರ್.  ಅವೆರ್ದ್ ಬುಕ್ಕ ಆಕ್ಷ್ಯನ್ ಹಾಸ್ಯಚಿತ್ರೊ *ಫಟಾ ಪೊಸ್ಟರ್ ನಿಕ್ಲಾ ಹೀರೊ*(೨೦೧೩), *ಮೇ ತೇರಾ ಹೀರೊ*(೨೦೧೪), *ರುಸ್ತಮ್*(೨೦೧೬) ಬುಕ್ಕ *ಬಾದಾಯಿಹೋ* (೨೦೧೭) ಚಿತ್ರೊಲೆಡ್ ಬೇಲೆ ಮಲ್ತೆರ್. 

## ಪುಟ್ಟು
ಇಲಿಯಾನಾ ಮೇರ್ ೧ ನವೆಂಬರ್ 1986 ನೇ ತಾರೀಕ್ ಗ್ ಮುಂಬೈಡ್ ಪುಟ್ಟಿಯೆರ್. ಇಲಿಯಾನಾ ಮೆರೆನ ಪೊಪ್ಪ ಅಮ್ಮ ಗೋವಾ ರಾಜ್ಯೊದ ಪಾರ್ರಾ ಊರುದಕುಲು. ಮೆರೆನ ಪೊಪ್ಪ ರೊನಾಲ್ಡೊ ಡಿ'ಕ್ರೂಸ್, ಅಮ್ಮ ಸಮೀರಾ ಡಿ'ಕ್ರೂಸ್. ಇಲೀಯಾನಾ ಮೆರೆನ ಅಡ್ಡ ಪುದರ್ ಇಲ್ಲು.

## ಸಿನಿಮೊಲು

## ಮಾನಾದಿಗೆಲು
* ೨೦೦೭-**ದೇವದಾಸು** ತೆಲುಗು ಚಲನಚಿತ್ರೊಗ್  ಫಿಲ್ಮ್ಫೇರ್ ಪ್ರಶಸ್ತಿ.
* ೨೦೦೯ **ಜಲ್ಸ** ಬುಕ್ಕ **ಸಂತೋಷಂ** ಚಲನಚಿತ್ರೊಗ್ ಬು ಸೌಥ್ ಸ್ಕೋಪ್ ಸ್ಟೈಲ್ ಪ್ರಶಸ್ತಿ.
* ೨೦೧೨-**ನಾನ್ಬನ್** ಚಲನಚಿತ್ರೊಗ್ ವೋಗ್ ಬ್ಯೂಟಿ ಬುಕ್ಕ ಇಟಿಸಿ ಬಾಲಿವುಡ್ ಪ್ರಶಸ್ತಿ.
* ೨೦೧೩-**ಬರ್ಫಿ** ಚಿತ್ರೊಗ್ ಫಿಲ್ಮ್ ಫೇರ್ ಪ್ರಶಸ್ತಿ. ನೆತ್ತೊಟ್ಟುಗು ಸ್ಟಾರ್ ಡಸ್ಟ್ ಪ್ರಶಸ್ತಿ, ಜೀ ಸಿನೆ ಪ್ರಸಸ್ತಿ, ಸ್ಕ್ರೀನ್ ಅವರ್ಡ್, ಸ್ಟಾರ್ ಗಿಲ್ಡ್ ಪ್ರಶಸ್ತಿನ್ ಈ ಸಿನಿಮೊಗ್ ಗೆಂದ್ ದೆರ್.

## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ತಬು (ನಟಿ)

**ತಬು**  (ಪುಟ್ಟು:೪ ನವೆಂಬರ್ ೧೯೭೦) (ಪುಟ್ಟಿ ಪುದರ್:ತಬಸ್ಸುಮ್ ಹಶ್ಮಿ) ಒರ್ತಿ ಭಾರತೀಯ ನಟಿ. ಒಂಜಿ ಅಮೇರಿಕಾದ ಸಿನಿಮೊ ಅಂಚನೆ ತೆಲುಗು, ತಮಿಳು, ಮಲಯಾಳಂ, ಮರಾಠಿ ಅಂಚನೆ ಬೆಂಗಾಳಿ ಸಿನಿಮೊಡ್ಲಾ ಅಬಿನಯ ಮಲ್ದೆರ್. ಆರ್ ಎಚ್ಚಾದ್ ಹಿಂದಿ ಸಿನಿಮೊಲೆಡ್ ನಟನೆ ಮಲ್ದೆರ್.
ಆರ್ ರಡ್ಡ್ ಸರ್ತಿ ಅತ್ಯುತ್ತಮ ಶ್ರೇಷ್ಠ ನಟಿ - ರಾಷ್ಟ್ರೀಯ ಚಲನ ಪ್ರಶಸ್ತಿ ಗೆಂದ್ದೆರ್, ಅಂಚನೆ ಆರ್ ಲ್ಮ್ ಫೇರ್ ಪ್ರಶಸ್ತಿನ್  ನಾಲ್ ಸರ್ತಿ ಗೆಂದ್ ದೆರ್ .
## ಪುಟ್ಟು ಬುಕ್ಕ ಬರವು
ತಬು ಮೇರ್ ೧೯೭೧ ನೇ ಇಸವಿಡ್ ಜುಮಾಲ್ ಹಶ್ಮಿ ಬುಕ್ಕ ರಿಜ್ವಾನ್ ದಂಪತಿಲೆಗ್ ಹೈದರಾಬಾದ್ ಡ್ ಪುಟ್ಟಿಯೆರ್. ತಬು ಅರೆನ ಅಜ್ಜೆರ್ ಮಹಮ್ಮದ್ ಅಹಸಾನ್ ಗಣಿತೊದ ಪ್ರಾದ್ಯಾಪಕರಾದಿತ್ತೆರ್, ಅಂಚನೆ ಅರೆನ ಅಜ್ಜಿ ಆಂಗ್ಲ ಸಾಹಿತ್ಯೊದ ಪ್ರಾದ್ಯಾಪಕರಾದಿತ್ತೆರ್. ಆರ್ ಹೈದರಾಬಾದ್ ದ ಸೆಯಿಂಟ್. ಆಂನ್ಸ್ ಸಾಲೆಡ್ ಬರವುನು ಕಲ್ತೆರ್. ತಬು ೧೯೮೩ ನೇ ಇಸವಿಡ್ ಮುಂಬಯಿಗ್ ಪೋದು ರಡ್ಡ್ ವರ್ಸೊ ಮುಟ್ಟ ಸೆಯಿಂಟ್. ಕ್ಸೇವಿಯರ್ ಕಾಲೇಜ್ಡ್ ಓದಿಯೆರ್.

## ಸಿನಿಮೊಲು

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2025
ಸ್ಮೃತಿ ಇರಾನಿ

**ಸ್ಮೃತಿ ಜ಼ುಬಿನ್ ಇರಾನಿ** (ದುಂಬುದ ಪುದರ್ ಸ್ಮೃತಿ ಮಲ್ಹೋತ್ರ) ಮೇರ್ ಭಾರತೀಯ ಸರ್ಕಾರೊದ ಜವಳಿ ಸಚಿವೆ. ಮೇರ್ ಮಾಜಿ ನಟಿ ಅಂಚನೆ ನಿರ್ಮಾಪಕಿ.  ಭಾರತೀಯ ಜನತಾ ಪಕ್ಷೊದ ರಾಜ್ಯ ಸಭೆತ್ತ ಸದಸ್ಯೆಯಾದ್ ಇತ್ತೆ ನರೇಂದ್ರ ಮೋದಿ ಮೆರೆನ ಸಂಪುಟೊಡ್ ಸಚಿವೆಯಾದುಲ್ಲೆರ್.

## ಪುಟ್ಟು ಬುಕ್ಕ ಬರವು
ಸ್ಮೃತಿ ಇರಾನಿ ಮೇರ್ 23 ಮಾರ್ಚ್ 1976 ನೇ ತಾರೀಕ್ ಗ್ ಶಿಬಾನಿ ಬುಕ್ಕ ಅಜಯ್ ಕುಮಾರ್ ಮಲ್ಹೋತ್ರಾ ದಂಪತಿಲೆಗ್ ಪುಟಟಿಯೆರ್. ಮೂಜಿ ಸಹೋದರಿಯರೆಡ್ ಮೇರ್ ಸುರೂತಾರ್. ಮೇರ್ ನವದೆಹಲಿದ ಹೋಲಿ ಚೈಲ್ಡ್ ಆಕ್ಸಿಲಿಯಮ್ ಸಾಲೆಡ್ ೧೨ನೇ ಕ್ಲಾಸ್ ಓದಿಯೆರ್. ಅವೆರ್ದ್ ಬುಕ್ಕ ಆರ್ ದೆಹಲಿ ವಿಶ್ವವಿದ್ಯಾಲಯೊಡ್ ಸ್ಕೂಲ್ ಆಫ್ ಓಪನ್ ಡ್ ದುಂಬದ ಬರವುನು ಓದಿಯೆರ್.

## ದಾರವಾಹಿಲು

### ಸಿನಿಮೊಲು

### ರಂಗಭೂಮಿ ಯೋಜನೆಲು

## ಸಂದಿನ ಮಾನಾದಿಗೆಲು

## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ವನಿತಾ ವಾಸು (ನಟಿ)

**ವನಿತಾ ವಾಸು** ಮೇರ್ ಕನ್ನಡ ಚಿತ್ರರಂಗೊ ಬುಕ್ಕ ಕಿರುತೆರೆದ ಜನಪ್ರಿಯ ಅಭಿನೇತ್ರಿ. ೧೯೮೦ ನೇ  ದಶಕೊದ ಕಡೇರ್ದ್ ೧೯೯೦ ನೇ  ದಶಕೊದ ನಡು ಮುಟ್ಟ ಪುಗಾರ್ಮೆನ್ ಪಡೆಯಿನಾರ್. **  ಅಗಂತುಕ|ಆಗಂತುಕ  **(೧೯೮೭) ಚಿತ್ರೊಡ್ ನಾಯಕಿಯಾದ್ ಸಿನಿಮೊರಂಗೊಗ್ ಜತ್ತಿನ ಮೇರ್ **  ಕಾಡಿನ ಬೆಂಕಿ  **(೧೯೮೮), **  ತರ್ಕ  **(೧೯೮೯), **  ಗೋಲ್‍ಮಾಲ್ ರಾಧಾಕೃಷ್ಣ  **(೧೯೯೦), **  ಕಾಲಚಕ್ರ  **(೧೯೯೧) ಬುಕ್ಕ **  ನಾಗಮಂಡಲ  **(೧೯೯೭) ಸಿನಿಮೊಲೆಡ್ ನಟನೆ ಮಲ್ದೆರ್. ಕಿರುತೆರೆ ದಾರವಾಹಿಲೆಡ್ಲಾ ಅಬಿನಯ ಮಲ್ದಿನ ಮೇರ್ ವನಿತಾ **ಮನೆಯೊಂದು ಮೂರು ಬಾಗಿಲು** ದಾರವಾಹಿರ್ದ್ ಮಸ್ತ್ ಜನಮೆಚ್ಚುಗೆನ್ ಪಡೆಯೆರ್.
## ಕಿರುತೆರೆಡ್
ಮದಿಮೆರ್ದ್ ಬುಕ್ಕ ಕಿರುತೆರೆಡ್ ವನಿತಾ ಮೇರ್ **ಕ್ಷಣ ಕ್ಷಣ**, **ಮನೆಯೊಂದು ಮೂರು ಬಾಗಿಲು** ಬುಕ್ಕ **ಸರಸ್ವತಿ** ಇಂಚಿನ ದಾರವಾಹಿಲೆಡ್ ಅಬಿನಯ ಮಲ್ತ್ ದ್ ಜನಮೆಚ್ಚುಗೆ ಪಡೆತೆರ್. ಇಂಚಪ್ಪ ಜೀ ಕನ್ನಡಡ್ ಪ್ರಸಾರ ಆವೊಂದುಪ್ಪುನ ಕನ್ನಡ ದಾರವಾಹಿ **ಅಮೃತಧಾರೆ** ಡ್ ಮೇರ್ ಅಪ್ಪೆನ ಪಾತ್ರೊಡ್ ಅಬಿನಯ ಮಲ್ತೊಂದುಲ್ಲೆರ್.

## ವನಿತಾ ವಾಸು ನಟನೆ ಮಲ್ದಿನ ಸಿನಿಮೊಲು

## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಕರೀನಾ ಕಪೂರ್ ಖಾನ್ (ನಟಿ)

**ಕರೀನಾ ಕಪೂರ್ ಖಾನ್** (ಪುಟ್ಟು: ೧೯೮೦ರ ಸೆಪ್ಟೆಂಬರ್‌ ೨೧), ಮೇರ್ ಒರ್ತಿ ಬಾರತೀಯ ಬಾಲಿವುಡ್ ನಟಿ. ಸಾಮಾನ್ಯವಾದ್ **ಬೇಬೋ**  ಪಂಡ್‍ದ್ ಮೆರೆನ್ ಲೆಪ್ಪುವೆರ್. ತನ್ನ ವೃತ್ತಿ ಜೀವನೊಡ್ ಮೇರ್ ಐನ್ ಫಿಲ್ಮ್‌ಫೇರ್ ಪ್ರಶಸ್ತಿಲೆನ್ ಗೆಂದ್ ದೆರ್..

## ಪುಟ್ಟು ಬುಕ್ಕ ಬರವು
ಕರೀನಾ ಕಪೂರ್ ಮೇರ್ ೨೧ ಸೆಪ್ಟೆಂಬರ್ ೧೯೮೦ ತಾರಿಕ್ ಗ್ ರಣಧೀರ್‌ ಕಪೂರ್ ಬುಕ್ಕ ಬಬಿತಾ ಕಪೂರ್ ದಂಪತಿಲೆಗ್ ಮುಂಬೈಡ್ ಪುಟ್ಟಿಯೆರ್. ಅರೆನ ಅಕ್ಕ ಕರಿಷ್ಮಾ ಕಪೂರ್ ಮೇರ್ಲಾ ಸಿನಿಮೊ ನಟಿ.

## ಮದಿಮೆ
ಕರೀನಾ ಕಪೂರ್ ಮೇರ್ ನಟೆ ಸೈಫಾಲಿ ಖಾನ್ ನ್ 16 ಅಕ್ಟೋಬರ್ 2012 ಗ್ ಮದಿಮೆ ಆಯೆರ್.

## ಸಿನಿಮೊಲು

## ಮಾನಾದಿಗೆಲು
ಕಪೂರ್ ಪತ್ತ್ ನಾಮನಿರ್ದೇಶನೊಲೆಡ್ ಆಜಿ ಫಿಲ್ಮ್‌ಫೇರ್ ಪ್ರಶಸ್ತಿನ್ ಗೆಂದ್ ದೆರ್.  ಕಪೂರ್ ೨೦೦೦ ನೇ ಇಸವಿಡ್ ಅತ್ಯುತ್ತಮ ಮಹಿಳಾ ಚೊಚ್ಚಲ ಪ್ರಶಸ್ತಿನ್ ಪಡೆಯೆರ್. ಚಮೇಲಿ (೨೦೦೩), ದೇವ್ (೨೦೦೪), ಓಂಕಾರ (೨೦೦೬) ಚಿತ್ರೊಗ್ ಅತ್ಯುತ್ತಮ ನಟಿ ಪ್ರಶಸ್ತಿ; ಜಬ್ ವಿ ಮೆಟ್ (೨೦೦೭) ಬುಕ್ಕ ವಿ ಆರ್ ಫ್ಯಾಮಿಲಿ (೨೦೧೦) ಚಿತ್ರೊಗ್ ಅತ್ಯುತ್ತಮ ನಟಿ ಬುಕ್ಕ ಅತ್ಯುತ್ತಮ ಪೋಷಕ ನಟಿ ಪ್ರಶಸ್ತಿನ್ ಪಡೆಯೆರ್.

### ಜೀ ಸಿನಿ ಪ್ರಶಸ್ತಿಲು

### ಬೇತೆ ಪ್ರಶಸ್ತಿಲು ಬುಕ್ಕ ಮಾನ್ಯತೆಲು

### ಲಕ್ಸ್ ಗೋಲ್ಡನ್ ರೋಸ್ ಅವಾರ್ಡ್ಸ್

## ಪಟಕುಲು

Kareena Kapoor Filmfare cropped.jpg|ಫಿಲ್ಮ್ ಫೇರ್ ಪ್ರಶಸ್ತಿ ಸಮಾರಂಬೊಡ್ ಕರೀನಾ
Kareena Kapoor Khan.jpg|ಕರೀನಾ ಕಪೂರ್ ಖಾನ್
Kareena Kapoor at TOIFA16.jpg|thumb|TOIFA16 ಡ್ ಕರೀನಾ
Kareena Kapoor 2015.jpg|thumb|ಕರೀನಾ ಕಪೂರ್ ಖಾನ್,೨೦೧೫
Kareena Kapoor in 2015.jpg|thumb|ಕರೀನಾ ಕಪೂರ್ ಖಾನ್,೨೦೧೫
Kareena Kapoor Khan, 2016.jpg|thumb|ಕರೀನಾ ಕಪೂರ್ ಖಾನ್,೨೦೧೬
Kareena Kapoor Khan (WWW).jpg|thumb|ಕರೀನಾ ಕಪೂರ್ ಖಾನ್ (WWW)


## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ರೋಹಿಣಿ ಹಟ್ಟಂಗಡಿ (ನಟಿ)

**ರೋಹಿಣಿ ಹಟ್ಟಂಗಡಿ** (ಪುಟ್ಟು ೧೧ ಏಪ್ರಿಲ್ ೧೯೫೫), ಮೇರ್ ಒರ್ತಿ ಭಾರತೀಯ ಚಲನಚಿತ್ರ ನಟಿ ಅಂಚನೆ ರಂಗಭೂಮಿಯ ಕಲಾವಿದೆ. ಮೇರ್ ಹಿಂದಿ, ಗುಜರಾತಿ ಬುಕ್ಕ ತೆಲುಗು ಚಲನಚಿತ್ರೊಲೆಡ್, ಮರಾಠಿ ಸೋಪ್ ಒಪೆರಾ ಬುಕ್ಕ ರಂಗಬೂಮಿಡ್ ಬೇಲೆ ಮಲ್ದೆರ್. ರೋಹಿಣಿ ಹಟ್ಟಂಗಡಿ ಮೇರ್ ರಡ್ಡ್ ಫಿಲ್ಮ್‌ಫೇರ್ ಪ್ರಶಸ್ತಿಲೆನ್, ಒಂಜಿ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿನ್ ಗೆಂದ್ ದೆರ್ ಬುಕ್ಕ ಗಾಂಧಿ (೧೯೮೨) ಸಿನಿಮೊಡ್ ಕಸ್ತೂರ್ಬಾ ಗಾಂಧಿನ ಪಾತ್ರೊಗ್ "ಅತ್ಯುತ್ತಮ ಪೋಷಕ ಪಾತ್ರ" ಬಾಫ್ಟಾ ಪ್ರಶಸ್ತಿ ನ್ ಗೆಂದ್ ದೆರ್. ಈ ಪ್ರಶಸ್ತಿನ್ ಪಡೆಯಿನ ಏಕೈಕ ಭಾರತೀಯ ನಟಿ ಮೇರ್.

## ಸಿನಿಮೊಲು

## ದಾರವಾಹಿಲು

## ಮಾನಾದಿಗೆಲು

## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಕನಿಕಾ ಮಾನ್ (ನಟಿ)

**ಕನಿಕಾ ಮಾನ್** (ಪುಟ್ಟು, 7 ಅಕ್ಟೋಬರ್ 1993) ಮೇರ್ ಒರ್ತಿ ಭಾರತೀಯ ನಟಿ. ಮೇರ್ ಕೇವಲ ಹಿಂದಿ ದಾರವಾಹಿಲೆಡ್ ಬೇಲೆ ಮಲ್ತ್ ದೆರ್. ಹಿಂದಿದ ಜೀ ಟಿವಿ ಚಾನೆಲ್ ಡ್ ಪ್ರಸಾರ ಆವೊಂದಿತ್ತಿನ *ಗುಡ್ಡನ್ ತುಮ್ಸೆ ನಾ ಹೋ ಪಾಯೇಗಾ* ದಾರವಾಹಿಡ್ ಗುಡ್ಡನ್ ಜಿಂದಾಲ್ಬುಕ್ಕ ಗುಡ್ಡನ್ ಬಿರ್ಲಾ ಪನ್ಪಿನ ದ್ವಿಪಾತ್ರೊಡ್ ನಟನೆ ಮಲ್ದಿನೈಕ್ ಪುಗಾರ್ಮೆನ್ ಪಡೆತೆರ್.  *ಬಡೋ ಬಹು* (2018) ಪನ್ಪಿನದಾರವಾಹಿದ ಮೂಲಕ ತಿತ್ಲಿ ಪನ್ಪಿನ ಪಾತ್ರೊದ ಮೂಲಕ ಮೇರ್ ದಾರವಾಹಿಲೆಡ್ ಅಬಿನಯಿಸಾರೆ ಸುರು ಮಲ್ತೆರ್.
MX ಪ್ಲೇಯರ್ ಚಾನಲ್ ದ ರೂಹಾನಿಯಾತ್ ದೃವಾಹಿಡ್ಲಾ ಬೇಲೆ ಮಲ್ತ್ದೆರ್.  *ಫಿಯರ್ ಫ್ಯಾಕ್ಟರ್: ಖತ್ರೋನ್ ಕೆ ಖಿಲಾಡಿ 12 ಡ್ಲಾ ಮೇರ್ ಸ್ಪರ್ದಿಯಾದ್ ಫೈನಲಿಸ್ಟ್ ಆದಿತ್ತೆರ್.
== ಪುಟ್ಟು ಬುಕ್ಕ ಬರವು ==
ಕನಿಕಾ ಮಾನ್ ಮೇರ್ 7 ಅಕ್ಟೋಬರ್ 1993 ನೇ ತಾರೀಕ್ ಗ್ ಪಾಣಿಪತ್, ಹರಿಯಾಣಡ್ ಪುಟ್ಟಿಯೆರ್.. ಮೇರ್ ಪಂಜಾಬ್ ವಿಶ್ವವಿದ್ಯಾನಿಲಯೊದ, ಚಂಡೀಗಡ್ ಡ್ ಪದವಿ ಬರವುನ್ ಪಡೆಯೆರ್.
== ವೃತ್ತಿ ಜೀವನೊ ==
ಕನಿಕಾ ಮಾನ್ ತನ್ನ ವೃತ್ತಿಜೀವನೊನ್ ಮಾಡೆಲ್ ಆದ್ ಸುರು ಮಲ್ತೆರ್ ಬುಕ್ಕ ಬೇತೆ ಬೇತೆ [[ಪಂಜಾಬಿ ಬಾಸೆ|ಪಂಜಾಬಿ]] ಆಲ್ಬಂ ಪದೊಟ್ಟ್ ಬೇಲೆ ಮಲ್ತೆರ್. ಮೇರ್ 2017 ನೇ ಇಸವಿಡ್ ಪಂಜಾಬಿ ಚಿತ್ರೊ ಆಯಿನ *ರಾಕಿ ಮೆಂಟಲ್'' ಸಿನಿಮೊದ ಮೂಲಕ ಧೀರಜ್ ಕುಮಾರ್ ನೊಟ್ಟುಗು ಸೀರತ್ ಪನ್ಪಿನ ಪಾತ್ರೊಡ್ ನಟನೆ ಮಲ್ತೆರ್.

## ದಾರವಾಹಿಲು

#### ಇಸೇಸ ಪ್ರದರ್ಸನೊಲು

### ವೆಬ್ ಸರಣಿಲು

### ಆಲ್ಬಂ ಪದ್ಯೊಲು

## ಮಾನಾದಿಗೆಲು

## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಅವಲ್ ಪಾವಂ (ಸಿನೆಮೊ)

***ಅವಲ್ ಪಾವಂ*** (ಅನುವಾದೊ: ಆಳ್ ಬಡವೆದಿ) 2000ಡ್ ಎಂ. ಕೆ. ಅರುಂಧವೆರೆನ ರಾಜ ನಿರ್ದೇಶನೊದ ತಮಿಳು ಬಾಸೆದ ಸಿನೆಮೊ.  ಈ ಸಿನೆಮೊಡು ಪ್ರಭುಕಾಂತ್ ಬುಕ್ಕೊ ರಿತಿಕಾ ನಟಿಸದೆರ್. ಇಶಾರಿ ಕೆ. ಗಣೇಶ್ ಪೋಷಕ ಪಾತ್ರೊಡು ನಟಿಸದೆರ್. ಕೆ. ರಾಜನ್ ನಿರ್ಮಿಸಯಿನ ಈ ಸಿನೆಮೊ   ಡಿಸೆಂಬರ್ 22, 2000 ದಾನಿ ಬುಡುಗಡೆ ಆಂಡ್.

## ನಟೆರ್

* ಶ್ರೀರಾಮ್ ನಟನೆಡ್ ಪ್ರಭುಕಾಂತ್
* ತುಳಸಿ ನಟನೆಡ್ ರಿತಿಕಾ
* ಕೆ. ರಾಜನ್
* ಜೆ. ಲಲಿತಾ
* ಮೋಹನ್ ವೈದ್ಯ
* ಇಶಾರಿ ಕೆ. ಗಣೇಶ್

## ಸಿನೆಮೊದ ತಯಾರಿ
ದುಂಬುಡು ದೂರದರ್ಶನೊ ದಾರಾವಾಹಿಲೆಡ್ ಬೆಂದೊಂದಿತ್ತ್‌ನ ನಿರ್ದೇಶಕೆ ಎಂ. ಕೆ. ಅರುಂಧೆರೆನ ಕಡೀರ್ದ ಸಿನೆಮೊಂದು ಈ ಸಿನೆಮೊ ಗುರ್ತಿಸದ್ಂಡ್. 2000ಡ್ ಚೆನ್ನೈ ವಿತರಕೆರ್ ಸಂಗೊದ ಗುರ್ಕಾರೆರಾದ್ ಅದಿಕಾರೊ ವಯಿಸವೊಂದಿಪ್ಪುನಗ ಕೆ. ರಾಜನ್ ಆರರ್ ಕಡಮೆ ಬಜೆಟ್‌ಡ್ *ಅವಲ್ ಪಾವಮ್*  ಸಿನೆಮೊನು ನಿರ್ಮಿಸವೆಂದ್ ಗೋಸಿಸಯೆರ್. ರಾಜನ್ ಆರೆನ ಕಡೀರೊದ ಸಿನೆಮೊ ಆರೆನ ಮಗೆ  ಪ್ರಭುಕಾಂತ್ ಮುಕ್ಯೊ ಪಾತ್ರೊಡು ನಟಿಸದೆರ್.  ಇಂದೆಕ್ ದುಂಬು *ಡಬಲ್ಸ್* (2000) ಕಳನಾಯಕರಾದ್ ತೋಜಿದ್ ಬತ್ತೆರ್.   ಬುಕ್ಕೊ *ನಿನೈಕಥಾ ನಾಲಿಲ್ಲೈ* (2001) ಡ್ ಬೇಲೆ ಮಲ್ತೆರ್.  ಸಿನೆಮೊದ ನಾಯಕಿ ನಟಿ ಲಕ್ಷ್ಮಿ, ವೇದಿಕೆದ ಮಿತ್ತ್ ರಿತಿಕಾ ಪನ್ಪುನ ಪುದರ್‌ನ್ ದೆತೊಂಡೆರ್. ಇಂದೆಕ್ ದುಂಬು *ತಲೈಮುರೈ* (1998) ಪೋಷಕೆರೆ ಪಾತ್ರೊಡು ತೋಜಿಯೆರ್.  2000ಡ್  ಸುರೂಟು ಬೇತೆ ಏಳ್ ಸಿನೆಮೊಲೆನ ಯೋಜನೆದೊಟ್ಟುಗೆ *ಅವಲ್ ಪಾವಮ್* ಚಿತ್ರೀಕರಿಸಯೆರ್.  ರಾಮ್ಕಿ ನಟಿಸಯಿನ ಬಾಬು ಗಣೇಶನ **ಕುಡುಂಬಮ್ ಒರು ಕೊಯಿಲ್** ಪನ್ಪುನ ನಾನೊಂಜಿ ಯೋಜನೆಗ್ ರಾಜನ್ ಈ ನಟನೆಗ್ ಸಹಿ ಪಾಡ್ದಿತ್ತೆರ್.  ಅಯಿಡ್ದ್ ಬುಕ್ಕೊ ಈ ಯೋಜನೆನ್ ಕೈ ಬುಡಿಯೆರ್.  ಮಲಯಾಳಂ ದ್ವನಿತ ತರೆಬರವುನು ತಪ್ಪಾಯರ ಬಯಕ್‍ನ ಈ ಸಿನೆಮೊಗು ಸಂಕ್ಷಿಪ್ತವಾದ್ *ಚೆಂಬರುತಿ ಪೂವ್* ಪಂಡ್ದ್ ಪಿರ ಪುದರ್ ಮಾಲ್ತೆರ್. ಆಂಡ ಬುಕ್ಕೊ *ಅವಲ್ ಪಾವಮ್* ಪನ್ಪುನ ಮೂಲ ತೆಬರವುಗು ಪಿರ ಬತ್ತ್ಂಡ್.

## ದ್ವನಿ ಮುದ್ರಿಕೆ
 
ಸಿನೆಮೊದ ಸಂಗೀತೊ ಬುಕ್ಕೊ ದ್ವನಿಮುದ್ರಿಕೆನ್ ಪ್ರದೀಪ್ ರವಿ ಸಂಯೋಜಿಸದೆರ್.  2000ದ ಸ್ಟಾರ್ ಮ್ಯೂಸಿಕ್‌ಡ್ದ್ ಬುಡುಗಡೆಯಾಯಿನ ದ್ವನಿಪತೊ ಆಜಿ ಪದೊಕ್ಲೆನ ಒಂಜಿ ಕೋಪೆ.

## ಬುಡ್ಗಡೆ ಬುಕ್ಕೊ ಎದ್ಕೊನುನೆ
ಈ ಸಿನೆಮೊ 2000 ನೆ ದಸಂಬರ 22 ದಾನಿ ತಮಿಳುನಾಡ್‌ಡ್ ಬುಡುಗಡೆಯಾಂಡ್.  ಮನರಂ ಜಾಲತಾಣೊದ ಚೆನ್ನೈಆನ್ಲೈನ್‌ದ ಸಿನೆಮೊ ವಿಮರ್ಶಕೆರೆಡ್ ಒರಿಯಾಯಿನ ಸಿನೆಮೊದ ಥೀಮ್‌ನ್ ಕೆ. ಬಾಲಚಂದರ್ ಆರೆನ ಅರಂಗೇಟ್ರಾಮ್‌ಗ್ ಹೋಲಿಸದೆರ್(1973). ಇಂದೆಟ್ ಒರ್ತಿ ಪೊಂಜೊವು ತನ್ನೊ ಕುಟುಮ್ಮೊನು ಸಾಂಕಿಯರ್ ಸೂಳೆಗಾರಿಕೆಗ್ ಪೋಪಳ್.  ಆಂಡ  ಬದಲಾವೊಂದಿಪ್ಪುನ ಪೊರ್ತುಡು ತಮಿಳುನಾಡ್‍ಡ್ ಈ ವಿಸಯೊ ನಿಸೇದೊಂದ್ ಗುಮನೊಡ್ ಇಜಿಂಡ್.  ಸಿನೆಮೊನ್ ಪುಗರೊಂದು, "ಉಂದು ಎಡ್ಡೆಂದಿನ ಯೋಜನೆದ ಸಿನೆಮೊದ ಕತೆಯಾದುಂಡು.  ಅಯಿನ್ ಉಪದೇಶಿಸವುನ ಅತ್ತಂಡ ಬಾವಾತಿರೇಕವಾದ್ ಮಾಲ್ಪುನ ಒವ್ವೇ ಪ್ರಯತ್ನೊ ಇದ್ದಿ".  "ವೀಕ್ಷಕೆರ್ ಗುಮನೊನು ಬೇತೆಕಡೆಕ್ ಒಯ್ಪರೆ ಒವ್ವೇ ಲೈಂಗಿಕ ಶೋಷಣೆ ಇದ್ದಿ, ಆಂಡಲಾ ಅಯಿಕ್ ಮಸ್ತ್ ಜಾಗೆ ಉಂಡುಂದ್" ಪಂಡೆರ್.

## ಅವಲ್ ಪಾಲಂ ಪದ್ಯೊಲು
ಅವಲ ಪಾವಂ ಪದ್ಯೊಲು ಚೆಂಪರುತಿ ಪೂವೆ ಅನುರಾಧ ಶ್ರೀರಾಮ್ ಕಾಲೇಜಿಲೆ ದೀನಗಿಲೆ ಪ್ರಶನ್ನ, ಹರಿಣಿ ಕುಯಿಲೆ ಪೂಂಕುಯಿಲೆ ಪ್ರಶನ್ನ, ಹರಿಣಿ ಮೈಲಾಪುರ ಮಾಮಾ ಸಬೇಶ್ ನಿತಂ ಗೀತೆಲು ಶ್ರೀ ಮೈಲಾಪೂರ್ ಮಾಮಾ ಸಬೇಶ್ ನಿತಂ ಯೇತನಾಯಿ ಪದ್ಯೊಲೆನ್ ಪನ್ತೆರ್.  ತಮಿಳು ಸಿನೆಮೊದ ಮಾಂತ ಆಲ್ಬಮ್ ("ಅವಲ್ ಪಾವಂ"). "ಅವಲ್ ಪಾವಂ" ಸಿನೆಮೊಡು ಒಟ್ಟು 6 ಪದ್ಯೊಲು ಉಂಡು. "ಅವಲ್ ಪಾವಂ" ಸಿನೆಮೊದ ಪದ್ಯೊಲೆನ್ ಉಸಾರ್ದ ಸಂಗೀತಗಾರೆರ್ ಬೇತೆಬೇತೆ ಕಲಾವಿದೆರ್ ಬುಕ್ಕೊ ದಿಂಜ ಜನೊ ಸೇರ್ದ್ ಸಂಯೋಜಿಸದೆರ್. ಹಂಗಾಮಾ ಸಂಗೀತೊ ("ಅವಲ್ ಪಾವಂ") ಸಿನೆಮೊಡು ಪೊಸ MP3 ಪದ್ಯೊಲೆನ್ ಆನ್‌ಲೈನ್‌ಡ್ ದರ್ಮೊಗು ಕೇನ್ಯರ ಬುಕ್ಕೊ ಡೌನ್‌ಲೋಡ್ ಮಲ್ಪಿಯರ್ ಅನುಮತಿಸವುಂಡು ಅತ್ತಂಡ ಆಫ್‌ಲೈನ್ ಕೇನ್ಯರ ನಿಗ್ಲ್ MP3 ಪದ್ಯೊಲೆನ್ ಡೌನ್‌ಲೋಡ್ ಮಾಲ್ಪೊಲಿ. ನಿಗ್ಲೆನ ಪ್ಲೇಪಟ್ಟಿಡ್ ವರ್ಸೊದ ಹಿಟ್ ಪದ್ಯೊಲು ದಿಂಜ ಎಡ್ಡೆಂದಿನವು ("ಅವಲ್ ಪಾವಂ"). ಚೆಂಪರುತಿ ಪೂವೆ, ಕಾಲೇಜಿಲೆ ದೀನಗಿಲೆ, ಕುಯಿಲೆ ಪೂಂಕುಯಿಲೆ, ಮೈಲಾಪುರ್ ಮಾಮಾ ಮುಂತಾದ ಚಲನಚಿತ್ರ ಗೀತೆಗಳು ಮತ್ತು ಹಂಗಾಮೊಡು ದುಂಬು ಬರ್ಪುನ  ವರ್ಸೊಲೆಡ್ದ್ ಪ್ರೀತಿಪಾತ್ರೆರೆ ಜತೆಟ್ ಪಾಲ್ ಮಲ್ತೊನ್ಯರ ನಾನಾತ್ ಎಡ್ಡೆಂದ್‌ನ ಸಂಗ್ರಹೊಲು ಉಲ್ಲೊ.  ಪ್ರವಾಸೊಲು ಅತ್ತಂಡ ಪಾರ್ಟಿಲೆಡ್ ಎಡ್ಡೆ ಅನುಬವೊಗಾದ್ ("ಅವಲ್ ಪಾವಂ") ಸಿನೆಮೊದ ಪದ್ಯೊಲೆನ್ ಡೌನ್‌ಲೋಡ್ ಮಾಲ್ಪೊಲಿ.

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್
ವರ್ಗೊ:ದಿನೊಕ್ಕೊಂಜಿ ಬರವು
ಸಮೀರಾ ರೆಡ್ಡಿ

**ಸಮೀರಾ ರೆಡ್ಡಿ** (ಜನನೊ 14 ಡಿಸೆಂಬರ್ 1980) ಡ್  ಹಿಂದಿ ಚಲನಚಿತ್ರೊಡ್  ನಟಿಸುದಿನ  ಭಾರತದ ನಟಿ. ಆರ್  ಕೆಲವು ತೆಲುಗು ಬುಕ್ಕೊ ತಮಿಳು ಚಲನಚಿತ್ರೊಲೆಡುಲ ಅಭಿನಯ ಮಂದೇರ್.
2002 ತ ಚಿತ್ರೊ **ಮೈನೆ ದಿಲ್ ತುಝ್‌ಕೋ ದಿಯಾ** ದ ಮೂಲಕ ಸಮೀರಾ ರೆಡ್ಡಿ ಚಿತ್ರರಂಗೊಕ್ ಪ್ರವೇಶ ಮಂತೆರ್. 
## ಮೆರ್ ಅಭಿನಯ ಮಂದಿನ ಕೆಲವು ಸಿನಿಮೊಲು

ಡರ್‌ನಾ ಮನಾ ಹೈ (2003)

ಅನಿಲ್ ಕಪೂರ್ ನಾ ಒಟ್ಟುಗು ನಟನೆ ಮಂದಿನ ಮುಸಾಫಿರ್ (2004)

ಜೈ ಚಿರಂಜೀವಾ (2005)

ಟ್ಯಾಕ್ಸಿ ಸಂಖ್ಯೆ 9211(2006)

ಅಶೋಕ್ (2006), ರೇಸ್ (2008)

ವಾರಣಮ್ ಆಯಿರಮ್ (2008)

ಡಿ ದಾನಾ ಡಾನ್ (2009)

ಆಕ್ರೋಶ್ (2010)

ವೆಟ್ಟೈ (2012)

ಬುಕ್ಕೊ ತೇಜ಼್ (2012)

## ಬಾಲ್ಯೊ
14 ಡಿಸೆಂಬರ್ 1978, ಮುಂಬೈಡು  ಆಂಧ್ರ ಪ್ರದೇಶದೊ ತೆಲುಗು ಕುಟುಂಬೊದ ಅಪ್ಪಗ್ ಬುಕ್ಕೊ ಮಂಗಳೂರು/ಕುಡ್ಲದ ಕೊಂಕಣಿ  ಅಮ್ಮ ಗ್ ಮಗಳಾದ್ ಪುಟ್ಟಿನಾರ್ ಸಮೀರಾ ರೆಡ್ಡಿ. ಸಮೀರಾ ನ ಅಮ್ಮ ನಕ್ಷತ್ರ ರೆಡ್ಡಿ ಸುಕ್ಷ್ಮಾಣುಜೀವಿ ಶಾಸ್ತ್ರಜ್ಙೆ. ಬುಕ್ಕೊ ಒಂಜಿ NGO ಯೊದೊಟ್ಟುಗು ಕೆಲಸ ಮಂದೆರ್. ಸಮೀರಾ ಗ್ ರಡ್ಡ್ ಜನ ಒಪ್ಪ ಪುಟ್ಟುದಿನ ಅಕ್ಕನಕುಲು ಉಲ್ಲೇರ್, ಮಾಜಿ ವಿಜೆ ಬುಕ್ಕೊ ಸೂಪರ್‌ಮಾಡೆಲ್ ಮೇಘನಾ ರೆಡ್ಡಿ ಬುಕ್ಕೊ, ಹಿಂದಿ ಸಿನೆಮಾದ ನಟಿ /ಮಾಡೆಲ್ ಸುಷಾಮ ರೆಡ್ಡಿ. ಸಮೀರಾ ನ ಪ್ರಾಥಮಿಕ ಶಿಕ್ಷಣ ಮುಂಬೈದ ಮಹೀಮ್ನ ಬಾಂಬೆ ಸ್ಕಾಟಿಷ್ ಶಾಲೆಡ್ ಆಂಡ್ ಬುಕ್ಕೊ ಸಿಡೆನ್ಹಾಮ್ ಕಾಲೇಜುಡ್ದು ಆರ್ ಪದವಿ ಪಡೆಯೆರ್. ಸಮೀರಾ ಅಲೇನ್ ಆಲೇ, ಟೋಮ್ ಬಾಯ್ ( ಪೊಣ್ಣು ಆನ್ ಲೆಕ್ಕ ಮನ್ಪುನು) ಪಂದ್, ಬುಕ್ಕೊ ತನ್ನ ಕುಟುಂಬೊದ ಕುರೂಪಿ ಮಗಳ್ ಪಂದು ಬಣ್ಣಿಸಾದೆರ್. ಒಂಜಿ ಪತ್ರಿಕೆದ ಸಂದರ್ಶನೊಡು "ಯಾನ್ 19 ವರ್ಷದ ತನಕ ಕನ್ನಡಕೊನು ಪಾಡೊಂದು, ಧಡೂತಿ ದೇಹದ ಪೊಣ್ಣಾದಿತ್ತೆ". ಪಂದ್ ಲಾ ಪಂತೇರ್.

## ವೃತ್ತಿ
ಮೀರಾ ರೆಡ್ಡಿ ಸುರುಕು ಗಝಲ್ ಗಾಯಕ ಪಂಕಜ್ ಉಧಸ್ ಅರೆನ "ಔರ್ ಅಹಿಸ್ಟಾ" ಸಂಗೀತ ವೀಡಿಯೋ/ ಅಲ್ಬಮ್ ಡ್ 1997 ಟ್ ಸುರುಕಾದು ತೋಜುದು ಬತ್ತೆರ್. 2೦೦೦ರ ದಶಕೊದ ಆರಂಭೊಡು ಸಮೀರಾ ರೆಡ್ಡಿ ತಮಿಳು ಚಿತ್ರೊಡು ನಟಿಯಾದ್ ಆಯ್ಕೆ ಆಯೇರ್. ಆಂಡಾ ಆ ಚಿತ್ರೊಡು ಮುಂದುವರಿಸರೆ ಆಯಿಜಿ. ಮಾಡೆಲಿಂಗ್ ಅನುಭವೊಡು ಆರ್ ಹಿಂದಿ ಚಿತ್ರ ರಂಗದ ಗಮನ ಸೆಳೆಯೆರ್. 2002ದ ಹಿಂದಿ ಚಿತ್ರ ಮೈನೆ ದಿಲ್ ತುಜ್ಕೊ ದಿಯ ಡ್ ಪ್ರಮುಖ ಪಾತ್ರೊಡು ನಟನೆ ಮಂತೆರ್. 2004ಟ್, ಸಮೀರಾ ಮುಸಾಫಿರ್ ಸಿನಿಮಾಡ್ ಅನಿಲ್ ಕಪೂರ್, ಸಂಜಯ್ ದತ್ ಬುಕ್ಕೊ ಕೋಯ್ನಾ ಮಿತ್ರರ ಎದುರುಡು ಬೊಳ್ಳಿ ಪರದೆಡು ತೋಜುದು ಬತ್ತೆರ್.ಸಮೀರಾ ರೆಡ್ಡಿ ಗೌತಮ್ ಮೆನನ್ ನಿರ್ದೇಶನ ಮಂದಿನ ತಮಿಳು ಚಲನಚಿತ್ರ ವಾರಣಮ್ ಆಯಿರಾಮ್ ಡ್ ನಾಯಕಿಯಾದ್ ಸೂರ್ಯ ಶಿವಕುಮಾರ್ ನ ಎದುರ್ ನಟನೆ ಮಂತೆರ್. ಭಾರಿ ಮಲ್ಲಾ ಗೆಲುವು ಸಾಧಿಸಿನ ಈ ಚಿತ್ರೊಡು ಸಮೀರಾ ರೆಡ್ಡಿ ನ ಅಭಿನಯೊಗು ಭಾರಿ ಜನಮನ್ನಣೆ ತಿಕ್ಕುಂಡು. ಗೌತಮ್ ಮೆನನ್ ಅರೆನ ರಡ್ಡ್ ಚಿತ್ರೊಗು ಆರ್ ಸಹಿ ಪಾಡಿಯೆರ್; ಯೋಹನ್ ಆದ್ಯಯಾಮ್ ಒಂಡ್ರೂ ಬುಕ್ಕೊೊ ಒಂಜಿ ಧ್ರುವ ನಕ್ಷತ್ರಂ. ಆಂಡಾ ಅರೆನ್ ಕಡೆಗ್, ಈ ರಡ್ಡ್ ಚಿತ್ರೊಲೆಡ್ ದ್ಲಾ ಕೈ ಬುಡಿಯೆರ್.

## ಮಾಡೆಲಿಂಗ್
ಸಮೀರಾ ರೆಡ್ಡಿ 2002 ಟ್, ಮಿಸ್ ಶ್ರೀಲಂಕಾ ಆನ್ಲೈನ್ ಸ್ಪರ್ಧೆದ ತೀರ್ಪುಗಾರರಾದು ಇತ್ತೆರ್.ಅವೇತೋ ಬಾರಿ ಕ್ಯಾಟ್ ವಾಕ್ ರಾಂಪ್ ಷೋ ಗಳಲ್ಲಿ ಭಾಗವಹಿಸಿ ಮನ್ನಣೆ ಪಡೆದ್ಲಾ ಇತ್ತೆರ್.

## ವೈಯಕ್ತಿಕೊ ಬದುಕು
ಸಮೀರಾ ರೆಡ್ಡಿ ಅಮೇರಿಕನ್ ಟಾಕ್ ಶೋ ದ ಜನಪ್ರಿಯರಾಯಿನ ಓಪ್ರಾ ವಿನ್ಫ್ರೇ ಅರೆನ ಮಲ್ಲಾ ಅಭಿಮಾನಿ. ಪರ್ಮೇಶ್ವರ್ ಗೋದ್ರೆಜ್ ಆಯೋಜಿಸಾದ್ ಇತ್ತಿನ ಸ್ವಾಗತ ಸಮಾರಂಭೊಡು ಓಪ್ರಾ ವಿನ್ಫ್ರೇ ಭಾರತೊಗು ಭೇಟಿ ಕೊರಿನ ಸಂದರ್ಭೊಡು ಓಪ್ರಾ ಅರೆನ್ ಭೇಟಿಯಾದ್ ,
ಆರ್ ಪಿರಾ ಅಮೇರಿಕಾಗ್ ಪೋಪೀನ ದುಂಬು, ಸೀರೆನ್ ಉಡುಗೊರೆಯಾದ್ ಕೊರ್ದು ಇತ್ತೆರ್.
ಸಮೀರಾ ರೆಡ್ಡಿ 21 ಜನವರಿ 2014 ದಾನಿ ಉದ್ಯಮಿಯಾಯಿನ ಅಕ್ಷಯ್ ವಾರ್ಡೆ ಅರೆನ್ ಮದಿಮೆ ಆಯೇರ್. ಉಂದು ಸಾಂಪ್ರದಾಯಿಕ ಮಹಾರಾಷ್ಟ್ರೊದ ಸಂಸ್ಕೃತಿ ಡ್ ಆಯಿನ ಮದಿಮೆ.
ದಂಪತಿಲೆಗ್ ಒ೦ಜಿ ಆನ್ ಬುಕ್ಕೊ ಒ೦ಜಿ ಪೊನ್ನು ಜೊಕುಲು ಉಲ್ಲೆರ್.

## ಕನ್ನಡ ಚಿತ್ರೊಲು
ಹೆಚ್ಚಾದ್ ಹಿಂದಿ, ತೆಲುಗು, ತಮಿಳು ಬುಕ್ಕೊ ಬೆಂಗಾಲಿ ಚಿತ್ರೊಲೆಡ್ ನಟಿಸಾಯಿನ ಸಮೀರಾ ರೆಡ್ಡಿ, ವರದ ನಾಯಕ ಕನ್ನಡ ಚಿತ್ರೊಡು ಸುದೀಪ್ ಗ್ ಜೋಡಿಯಾದ್ ನಟನೆ ಮಂದೆರ್. ಸಮೀರಾನೊಟ್ಟುಗು ನಟಿಸಾಯಿನಿ ಬಾರೀ ಎಡ್ಡೆದ ಅನುಭವ ಪಂದ್ ಸುದೀಪ್ ಪುಗರ್ ದಿತ್ತೆರ್.

## ಉಲ್ಲೆಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಸಂಚಿ ಹೊನ್ನಮ್ಮ

**ಸಂಚಿ ಹೊನ್ನಮ್ಮ** ಅಥವೂ **ಸಂಚಿದ  ಹೊನ್ನಮ್ಮ** ಸುಮಾರು ಕ್ರಿ.ಶ.1680ಡ್ ಮೈಸೂರುದ ಚಿಕ್ಕದೇವರಾಜ ಒಡೆಯರ (ಕ್ರಿ.ಶ.1673- 1704)ಸಂಚಿದ  ಊಳಿಗಡ್ ಇತ್ತಿನ ಒಂಜಿ ಪೊಂಜೊವು. ಮೇರ್ ಮೈಸೂರು ಜಿಲ್ಲೆದ  ಯಳಂದೂರುಡ್  ಪುಟ್ಟುದಿನಿ. ಉಂದೇ ಜಾಗಕ್ ಸೇರುದಿನ ಚಿಕ್ಕ ದೇವರಾಜೆರೆನ ಪಟ್ಟದರಸಿ ಆದ್ ಇತ್ತಿನ  ದೇವರಾಜ ಅಮ್ಮಣ್ಣಿನ  ಬಾಲ್ಯ ಸ್ನೇಹಿತೆ ಆದು ಇತ್ತೆರ್.

## ಉಲೈದ ಭಾವನೆ
ಲೇಖಕಿ ತನ್ನ ಉಲೈದ ಭಾವನೆಲೆನು ಬುಕ್ಕೊ  ಮಿತ್ತುಡ್ದ ಎರಿಕೆ ಮ೦ದಿನ ಮೌಲ್ಯ ವ್ಯವಸ್ಥದ ನಡುತ ಸಂದಿಗ್ಧತೆಡ್ ತಿಕ್ಕುದು ಬುರುದೆರ್. ಆರ್ ಲಿಂಗ ಪಕ್ಷಪಾತೊದ ಬಗ್ಗೆ ಪಾತೆರುವೆರ್. ಒ೦ಜಿ ಪೊಣ್ಣು ಬಾಲೆನ್ ಪಡೆ೦ಡ ಅವು ನಷ್ಟ ಅತ್ತ್ ಪ೦ದ್ ಧೈರ್ಯೊಡು ಪನ್ಪೆರ್. ಮಗೆನ ಪುಟ್ಟು ವಿಶೇಷ ದಾಲಾ ಅತ್ತ್ ಪ೦ದ್ ಪನರೆ, ಆ ದಿನೊಟು ಒ೦ತೆ ಧೈರ್ಯ ಬೊಡು ಇತ್ತು೦ಡು.

## ಹೊನ್ನಮ್ಮ:ಶೃಂಗಾರಮ್ಮ:ಚೆಲುವಾಂಬೆ
ಪದ್ರಡನೇ  ಶತಮಾನೊದ ಅಕ್ಕಮಹಾದೇವಿ ವಚನಕಾರ್ತಿನ್ ಬುಡುಂಡಾ ಕನ್ನಡೊಡು ಪೊಂಜೋವುಲು ಕೃತಿ ರಚನೆ ಮಂದಿನ ನಿದರ್ಶನೊಲು ತಿಕ್ಕುನಿ ಪದಿನೆಡ್ಮನೇ ಶತಮಾನೊಡು ಮಾತ್ರ. ಚಿಕ್ಕ ದೇವರಾಯರೆನ ಅರಮನೆದ ಪರಿಸರೊಡು, ಹೊನ್ನಮ್ಮ, ಶೃಂಗಾರಮ್ಮ, ಚೆಲುವಾಂಬೆ ಪಂದ್ ಪುದರ್‌ದ ಕವಯಿತ್ರಿ ನಕುಲು ಇತ್ತೆರ್.
ಶೃಂಗಾರಮ್ಮಬರೆತಿನ ‘ಪದ್ಮಿನೀ ಕಲ್ಯಾಣ’, ರಾಣಿಯಾಯಿನ  ಚೆಲುವಾಂಬೆ ಬರೆತಿನ ‘ವರನಂದೀ ಕಲ್ಯಾಣ’ ಬುಕ್ಕೊ ‘ವೆಂಕಟಾಚಲ ಮಹಾತ್ಮೆ ಲಾಲಿಪದ'.ಈ ಪೂರಾ ಸಾಹಿತ್ಯೊಡು ಹೊನ್ನಮ್ಮನ ಕಾವ್ಯಶಕ್ತಿ ದೆರ್ತು ತೋಜೊಂದು ಇತ್ತುಂಡು, ಹೊನ್ನಮ್ಮಗ್ ‘ಸಂಚಿಯ ಹೊನ್ನಮ್ಮ’ ಪನ್ಪಿನ  ಪೂರ್ತಿಯಾಯಿನ ಪುದರ್. ಸಂಚಿ ಪಂಡ  ಚೀಲ; ಹೊನ್ನಮ್ಮ ಬಚ್ಚಿರೆ ಪೂಲೂದ ಚೀಲೊನು ಪತ್ತೊಂದು, ಅರಮನೆಟ್  ರಾಜ – ರಾಣಿನ  ಸಮೀಪವರ್ತಿಯಾದ್ ಕೆಲಸ ಮಂತೊಂದು ಇತ್ತಿನಾರ್. ಅರಮನೆದ ಊಳಿಗದ  ಪೊಣ್ಣಾಯಿನ ಮೇರ್  ಸಿಂಗರಾರ್ಯನ ಕೂಡೇ  ವ್ಯಾಸಂಗೊನು  ಪಡೆದು, ‘ಹದಿಬದೆಯ ಧರ್ಮ’ ಪನ್ಪಿನ ಮಹಾ ಕಾವ್ಯೊನು  ಬರೆದು ಕವಯಿತ್ರಿಯಾಯೆರ್.

## ಗೃಹಿಣೀ ಧರ್ಮೊದ ಕೈಪಿಡಿ
ಈ ‘ಹದಿಬದೆಯ ಧರ್ಮ’ (ಪತಿವ್ರತೆಯರೆನ  ಧರ್ಮ ಅಥವಾ ಕರ್ತವ್ಯ) ಪನ್ಪಿನ ಗೃಹಿಣೀ ಧರ್ಮೊದ ಕೈಪಿಡಿ. ಕಂಡನಿನೊಟ್ಟುಗು, ಗರತಿಯಾದ್  ಸುಗಮವಾದ್ ಸಂಸೊರ
ಮನ್ಪುನ  ಪೊಣ್ಣುಗು ಪನ್ಪಿನ  ಬುದ್ಧಿವಾದದ ಲೆಕ್ಕ ಉಂಡು  ಈ ಕಾವ್ಯ. ಧರ್ಮಶಾಸ್ತ್ರೊಡು ಉಪ್ಪುನ ಸಂಗತಿಲು ಪೂರಾ  ಸಂಗ್ರಹ ಮಂತು, ಕನ್ನಡೊದ ಪೊಣ್ಣು  ಜೋಕುಲೆಗ್  ತೆರೆಯುಲೆಕ್ಕ ಸಾಂಗತ್ಯೊಡು ಈ ನೀತಿ ಕಾವ್ಯ ರಚಿತವಾತುಂಡು. 9 ಸಂಧಿಲು  ಬುಕ್ಕೊ 420  ಪದ್ಯೊಲೆನ್  ಹೊಂದುದಿನ  ಈ ಕೃತಿ ತನ್ನ ಕಾವ್ಯಸೌಂದರ್ಯೊಡು ಬುಕ್ಕೊ  ನೇರವಾಯಿನ  ಸ್ತ್ರೀಪರ ಧೋರಣೆಡ್  ಖ್ಯಾತವಾದುಂಡು.

## ಹದಿಬದೆಯ ಧರ್ಮ’ದ  ಒಂಜಿ ಪದ್ಯೊ

***'ಪೆಣ್ಣಲ್ಲವೆ ತಮ್ಮನೆಲ್ಲ ಪಡೆದ ತಾಯಿ'''

'''ಪೆಣ್ಣಲ್ಲವೆ ಪೊರೆದವಳು'''

'''ಪೆಣ್ಣು ಪೆಣ್ಣೆಂದೇಕೆ ಬೀಳುಗಳೆವರು'''

'''ಕಣ್ಣು ಕಾಣದ ಗಾವಿಲರು?***' 

## ಅನುವಾದೊ
ನಮ್ಮ ಪೂರೆರೆನ್ಲ  ಪೆದ್ದುದಿನಾಲ್  ಪೊಣ್ಣೇ ಅತೆ?

ನಮನ್ ಪೂರಾ ಕಾಪಾಡ್ದಿನಾಲ್ ಲಾ  ಪೊಣ್ಣೇ ಅತೆ?

ಇಂಚ ಉಪ್ಪುನಗ  ಪೊಣ್ಣು ಪೊಣ್ಣು ಪಂದ್  ದಾಯೇಗ್  ಈತ್ ನಿಕೃಷ್ಟರಾದ್  ತೂಪರ್ ‌,

ಕಣ್ಣು ತೋಜಾಂದಿನ  ಓ ಮೂರ್ಖೆರೇ,

ಅ೦ಚಾ ಅರೆನ ಪಾತೇರೊಡು  ಹೊನ್ನಮ್ಮ ಮುಖ್ಯವಾದ್  ಆಣ್ ಆಂಜೊವುಲೆನ್  ತರಾಟೆಗ್ ದೆತ್ತೊನ್ವೆರ್.

## ಪತಿವ್ರತೆನ ಧರ್ಮೊ
ಅತೇ ಅತ್ತು,  ಪರಂಪರಾಗತವಾದ್  ಪೊಣ್ಣನ ಬಗ್ಗೆ ಒಂಜಿ ಬಗೆತ ಕೀಳು ಭಾವನೆಲೆನ್  ಬೆಳೆಯಿಸಿದಿನ  ಮನೋಧರ್ಮೊನು ಹೊನ್ನಮ್ಮ ಖಂಡಿಸಾದ್ ಇಂಚಾ  ಪಂದಿತ್ತೆರ್. ಉಂದು ಒಂಜಿ  ಪಾತೆರ ಬುಡುಂಡ, ಮೆರೆನ  ಕೃತಿಟ್  ಪೊಣ್ಣನ ಒವ್ವೇ  ವೈಚಾರಿಕ ಜಾಗೃತಿ ಆವಾಡ್, ಹೆಚ್ಚಿನ ಆತ್ಮಾಭಿಮಾನೊನು ಆವಾಡ್  ಪ್ರೇರೇಪಿಸಂದೆ, ಪತಿ ಪಾದ ಸೇವೆನ್ ಮಂತೊಂದು,
ಉತ್ತಮವಾಯಿನ  ಗೃಹಿಣಿಯಾದ್  ಪೊಣ್ಣು ಎಂಚ  ಬಾಳೊಡು ಪಂದ್ ಪನ್ನೊಂದು ಪೋಪುಂಡು.

‘ಹದಿಬದೆಯ ಧರ್ಮ’ಡ್ದ್  ಆಧುನಿಕ ವಿಚಾರ ಧಾರೆನ್  ನಿರೀಕ್ಷಿಸಣೆ ಮನ್ಪುನನೇ  ತಪ್ಪು.

ಅರಮನೆದ  ಊಳಿಗದ, ಅದಗದ  ಪರಿಸರೊಡು, ಕವಯಿತ್ರಿಯಾದ್  ಅರಳಿನ ಈ  ಆಶ್ಚರ್ಯೊಗ್ ನಮಃ ಪೂರಾ ಖುಷಿ ಪಡೊಡು. ಆಂಡಾ  ಹೊನ್ನಮ್ಮನ  ಈ ಬರೆವಣಿಗೆ ಮಾತ್ರ ತನ್ನ ಅಚ್ಚಗನ್ನಡದ ಸೊಗಸುಡು  ಹೃದಯಗ್ ಕೈತಾಲ್ ಆಪುಂಡು.

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಪೂಜಾ ಬ್ಯಾನರ್ಜಿ (ನಟಿ)

**ಪೂಜಾ ಬ್ಯಾನರ್ಜಿ** (ಪುಟ್ಟು: 8 ನವೆಂಬರ್ 1991) ಮೇರ್ ಒರ್ತಿ ಹಿಂದಿ ದಾರವಾಹಿ ನಟಿ. ಮೇರ್ MTVದ ರೋಡೀಸ್‌ಡ್ ಸ್ಪರ್ದಿಯಾದ್ ತಮ್ಮ ದೂರದರ್ಶನ ವೃತ್ತಿಜೀವನವನೊನ್ ಸುರು ಮಲ್ತೆರ್. ಏಕ್ ದೂಸ್ರೆ ಸೆ ಕರ್ತೇ ಹೈ ಪ್ಯಾರ್ ಹಮ್ ದಾರವಾಹಿಡ್ ಮೇರ್ ನಟನೆ ಮಲ್ತೊಂದ್ ಕಿರುತೆರೆಗ್ ಕಾರ್ ದೀಯೆರ್.
*[[ಚಂದ್ರಕಾಂತ (2017 TV ಸರಣಿ)|ಚಂದ್ರಕಾಂತ]]*, *[[ಚಂದ್ರ ನಂದಿನಿ]]* ಬುಕ್ಕ *[[ದಿಲ್ ಹಿ ತೋ ಹೈ]]* ಇಂಚಿನ ಕೆಲವು ದಾರವಾಹಿಲೆಡ್ ಯಲ್ಯ ಪಾತ್ರೊಲೆನ್ ಮಲ್ತೊಂದ್ಲಾ ಪುಗಾರ್ಮೆನ್ ಪಡೆಯೆರ್.. ಒಮತೆ ಸಮಯೊರ್ದ್ ಬುಕ್ಕ ಏಕ್ತಾ ಕಪೂರ್ ನ ಕೆಲವು ದಾರವಾಹಿಲೆಡ್ ನಟನೆ ಮಲ್ತ್ ದ್ ಪುಗಾರ್ಮೆನ್ ಪಡೆಯೆರ್. ಹಿಂದಿದ ಸ್ಟಾರ್ ಪ್ಲಸ್ ಚಾನಲ್ ಡ್ ಪ್ರಸಾರ ಆವೊಂದಿತ್ತಿನ ಕಸೌಟಿ ಜಿಂದಗೀ ಕೇ ದಾರವಾಹಿಡ್ ನಿವೇದಿತಾ ಬಸು ಪನ್ಪಿನ ಪಾತ್ರೊಡ್ ಬುಕ್ಕ ಹಿಂದಿದ ಜೀ ಟಿವಿ ಚಾನಲ್ ಡ್ ಪ್ರಸಾರ ಆವೊಂದಿತ್ತಿನ *[[ಕುಂಕುಮ್ ಭಾಗ್ಯ]]* ದಾರವಾಹಿಡ್ ರಿಯಾ ಮೆಹ್ರಾ ಆದ್ ನಟನೆ ಮಲ್ತೆರ್. 
2018 ನೇ ಇಸವಿರ್ದ್, ಏಕ್ತಾ ಕಪೂರ್ ನ ವೆಬ್ ಸರಣಿ *[[ಕೆಹ್ನೆ ಕೊ ಹಮ್ಸಫರ್ ಹೈನಾ]]* ಉಂದೆತ್ತ 3 ಎಸಲ್ಡ್ಲಾ ಬನಿ ಮೆಹ್ರಾ ನ ಪ್ರಮುಕ ಪಾತ್ರನ್ ಮಲ್ದೆರ್.

## ಪುಟ್ಟು
ಪೂಜಾ ಬ್ಯಾನರ್ಜಿ ಮೇರ್ 8 ನವೆಂಬರ್ 1991 ತಾರೀಕ್ ಗ್ ಪುಟ್ಟಿಯೆರ್.

## ದಾರವಾಹಿಲು

### ವೆಬ್ ಸರಣಿ

## ವೈಯಕ್ತಿಕ ಜೀವನ
ಪೂಜಾ ಬ್ಯಾನರ್ಜಿ ಮೇರ್ 28 ಫೆಬ್ರವರಿ 2017 ನೇ ತಾರೀಕ್ ಗ್ ವೃತ್ತಿಡ್ ಭಾರತೀಯ ಈಜುಗಾರೆ ಆದುಪ್ಪುನ ಸಂದೀಪ್ ಸೆಜ್ವಾಲ್ನ್ ಮದಿಮೆ ಆಯೆರ್. ದಂಪತಿಲೆಗ್  12 ಮಾರ್ಚ್ 2022 ನೇ ತಾರಿಕ್ ಗ್ ಪುಟ್ಟಿನ ಒರಿ ಮಗೆ ಉಲ್ಲೆ (ಸನಾ).

## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಅದಿತಿ ಆರ್ಯ

**ಅದಿತಿ ಆರ್ಯ**, 18 ಸೆಪ್ಟೆಂಬರ್ 1994 ಟ್ ಚಂಡಿಘರ್ ಡ್ ಪುಟ್ಪಿಯೆರ್. ಆರ್ ಬಾರೀ ಪುದರ್ ಪೋತಿನ ಭಾರತೊದ ನಟಿ, ರೂಪದರ್ಶಿ, ಸಂಶೋಧನಾ ವಿಶ್ಲೇಷಕ ಬುಕ್ಕೊ ಸೌಂದರ್ಯ ಸ್ಪರ್ಧೆದ ಶೀರ್ಷಿಕೆದಾರೆ ಆದು ಉಲ್ಲೇರ್. ಇಂಬೆರ್ 2015 ಟ್ ಫೆಮಿನಾ ಮಿಸ್ ಇಂಡಿಯಾ ವಿಶ್ವ ಕಿರೀಟೊನು ಪಡೆದಿತ್ತೆರ್.2015ಟ್  ಮಿಸ್ ವರ್ಲ್ಡ್ ಸ್ಪರ್ಧೆಡ್  ಅದಿತಿ ಆರ್ಯ ಭಾರತೊ ದೇಶೊನು  ಪ್ರತಿನಿಧಿಸಾದ್ ಇತ್ತೆರ್.

## ಆರಂಭಿಕೊ ಜೀವನ
ಅದಿತಿ ಆರ್ಯ ಗುರಗಾಂವ್ ಗ್  ಪೋವೋಡು ದುಂಬು ತನ್ನ ಆರಂಭಿಕೊ ವರ್ಷೊಡು  ಸೇಕ್ರೆಡ್ ಹಾರ್ಟ್ ಸೀನಿಯರ್ಸ್  ಶಾಲೆಡ್  ಅಧ್ಯಯೊನ ಮಂತ್ ಇತ್ತೆರ್. ಅಮಿಟಿ ಇಂಟರ್ನ್ಯಾಷನಲ್ ಶಾಲೆಡ್, ಶಾಲಾ ಶಿಕ್ಷಣೊನು  ಪೂರ್ಣಗೊಳಿಸಾದ್. ಬುಕ್ಕೊ  ದೆಹಲಿ ವಿಶ್ವವಿದ್ಯಾಲೊಯದ ಶಾಹೀದ್ ಸುಖದೇವ್ ಕಾಲೇಜ್ ಆಫ್ ಬಿಸಿನೆಸ್ ಸ್ಟಡೀಸ್‌ ಡ್  ವ್ಯವಹಾರ ಅಧ್ಯಯನೊಡು  ಹಣಕಾಸು ಮೇಜರ್  ಪದವಿ ಮುಗಿಸಾದೆರ್.

## ಫೆಮಿನಾ ಮಿಸ್ ಇಂಡಿಯಾ 2015A
ಮುಂಬೈಡ್  ನಡೆತಿನ ಸಮಾರಂಭೊಡು  ಅದಿತಿ ಎಫ್‌ಬಿಬಿ ಫೆಮಿನಾ ಮಿಸ್ ಇಂಡಿಯಾ ವರ್ಲ್ಡ್ 2015 ತ  ವಿಜೇತರಾದ್ ಕಿರೀಟೊನು ಪಡೆದೆರ್.

## ವಿಶ್ವ ಸುಂದರಿ 2015
ಫೆಮಿನಾ ಮಿಸ್ ಇಂಡಿಯಾ ವರ್ಲ್ಡ್ 2015 ಪ್ರಶಸ್ತಿನ್ ಗೆಂದಿ ಬುಕ್ಕೊ ಮಿಸ್ ವರ್ಲ್ಡ್ ಸ್ಪರ್ಧೆದ 65ನೇ ಆವೃತ್ತಿದ ಮಿಸ್ ವರ್ಲ್ಡ್ 2015ಟ್  ಭಾರತೊನು  ಪ್ರತಿನಿಧಿಸಾದ್ ಇತ್ತೆರ್. ಉಪ ಸ್ಪರ್ಧೆಲೆಡು ಮಲ್ಟಿಮೀಡಿಯಾ ಪ್ರಶಸ್ತಿಡು  ಟಾಪ್ 5, ಪೀಪಲ್ಸ್ ಚಾಯ್ಸ್ ಅವಾರ್ಡ್‌ಡ್  ಟಾಪ್ 5,ವಿಶ್ವ ಫ್ಯಾಶನ್ ಡಿಸೈನರ್ ಡ್ರೆಸ್ ಅವಾರ್ಡ್‌ಡ್ ಟಾಪ್ 10, ಬ್ಯೂಟಿ ವಿಥ್ ಎ ಪರ್ಪಸ್ ಅವಾರ್ಡ್‌ಡ್ ಟಾಪ್ 25,ಟ್ಯಾಲೆಂಟ್ ಉಪ ಸ್ಪರ್ಧೆಡು‌ ಟಾಪ್ 30 ಬುಕ್ಕೊ ಟಾಪ್ ಮಾಡೆಲ್‌ ಡ್  ಟಾಪ್ 30 ಸ್ಥಾನ ಪಡೆದೆರ್.

## ನಟನಾ ವೃತ್ತಿ
ಫೆಮಿನಾ ಮಿಸ್ ಇಂಡಿಯಾ 2015ತ  ಕಿರೀಟೊನು  ಪಡೆಯಿ ಬುಕ್ಕೊ  ಅದಿತಿ ಆರ್ಯ  ಟಾಲಿವುಡ್‌ಗ್ ನಾಯಕಿಯಾದ್  ಮುಖ್ಯ ನಿರ್ದೇಶಕರಾಯಿನ  ಪುರಿ ಜಗನ್ನಾಥ್ ಅರೆನ  ಚಿತ್ರ ಇಸ್ಮ್ ಡ್ ನಂದಮುರಿ  ಕಲ್ಯಾಣ್ ರಾಮ್ ಅರೆನೊಟ್ಟು ನಾಯಕಿ ಆದು ತೆಲುಗು ಚಿತ್ರರಂಗಗ್ ಪ್ರವೇಶ ಮಂತೆರ್. ಈ ಚಲನಚಿತ್ರೊ ಬಾಕ್ಸ್ ಆಫೀಸ್ಡ್  ಯಶಸ್ವಿಯಾದ್ ಪ್ರದರ್ಶೊನ ಆಂಡ್ ಬುಕ್ಕೊ ಪ್ರೇಕ್ಷಕೆರ್,  ವಿಮರ್ಶಕರೆಡ್ದ್ ಬಾರೀ ಎಡ್ಡೆ ಪ್ರತಿಕ್ರಿಯೆ ತಿಕ್ಕುದಿತ್ತುಂಡು. ಬುಕ್ಕೊ 3ಡಿ  ಚಿತ್ರೀಕರಣ ಆಯಿನಾ  ಮ್ಯಾಗ್ನಮ್ ಓಪಸ್ ಕುರುಕ್ಷೇತ್ರ ಸಿನಿಮಾ ಡ್ ಮೆರೆನ  ಉತ್ತರೆ ಪಾತ್ರೊಡು  ಕನ್ನಡ ಚಿತ್ರರಂಗೊಕು ಪಾದಾರ್ಪಣೆ ಮಂತೆರ್. ಸಿದ್ದಾಂತ್ ಸಚ್‌ದೇವ್ ನಿರ್ದೇಶನೊದ ಬುಕ್ಕೊ ವಿಕ್ರಮ್ ಭಟ್ ನಿರ್ಮಾಣ ಮಂತಿನ 36 ಸಂಚಿಕೆದ  ಹಿಂದಿ ವೆಬ್ ಸೀರಿಸ್ ತಂತ್ರ ಡು  ಅದಿತಿ  ಪ್ರಮುಖ ಪಾತ್ರ ವಹಿಸಾದು ಇತ್ತೆರ್. ಅವ್ವೇ ತಂಡದೊಟ್ಟಿಗೆ  ಸ್ಪಾಟ್ಲೈಟ್ 2 ಪನ್ಪಿನ ಬುಕ್ಕೊ ಒಂಜಿ ವೆಬ್ ಸೀರಿಸ್ ಡ್ಲಾ  ಆರ್ ನಟಿಸಾದೆರ್. ಆರ್  ಬಿಲಿಯನೇರ್ ಉದಯ್ ಕೋಟಕ್ ಅರೆನ ಮಗೆ ಜಯ್ ಕೋಟಕ್ ಅರೆನ್ ಮದಿಮೆ ಆತೆರ್.

## ಚಿತ್ರಕಥೆಲು

## ಉಲ್ಲೇಕೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ವರ್ಗೊ:ಪೊಂಜೊವುಲು
ಅಂಜನಾ (ನಟಿ)

**ಅಂಜನಾ** ಕನ್ನಡ ಚಲನಚಿತ್ರೊದ ಜನಪ್ರಿಯ ನಟಿ. 1990 ದಶಕೊಡು  ಸಕ್ರಿಯರಾದು ಇತ್ತಿನ  ಅಂಜನಾ ಅಜಗಜಾಂತರ(1991), ಒಂದು ಸಿನಿಮಾ ಕಥೆ(1992), ಲೂಟಿ ಗ್ಯಾಂಗ್(1994) ಬುಕ್ಕೊ ಬಂಗಾರದ ಕಳಶ(1995) ಚಿತ್ರಲೆಡ್  ಸ್ಮರಣೀಯ ಅಭಿನಯೊಡು ಕನ್ನಡ ಚಿತ್ರರಂಗೊಡು ಜನಪ್ರೀಯರಾದುಲ್ಲೆರ್.

## ವೃತ್ತಿಜೀವನೊ
ಶಬರಿಮಲೆ ಸ್ವಾಮಿ ಅಯ್ಯಪ್ಪ(1990) ಚಿತ್ರೊದ  ಶ್ರೀಹರಿ ಮಾಯೆಯ ಅವತಾರ ಪನ್ಪಿನ ಪದ್ಯಗ್   ನೃತ್ಯ ಮನ್ಪುನ  ಮೂಲಕ ಕನ್ನಡ-ಬೆಳ್ಳಿತೆರೆಗ್  ಅಡಿ ದೀಯಿನ  ಅಂಜನಾ ಶಶಿಕುಮಾರ್ ಬುಕ್ಕೊ
ಮಾಲಾಶ್ರೀ ಅಭಿನಯೊದ ಪೋಲಿಸ್‍ನ ಹೆಂಡ್ತಿ(1990) ಚಿತ್ರೊಡು  ಪೋಲಿಸ್ ಅಧಿಕಾರಿನ ದುರಹಂಕಾರಿ ಹೆಂಡತಿಯಾದ್  ಗಮನಾರ್ಹ ಅಭಿನೊಯ ಮಂತು ಇತ್ತೆರ್.
ಪುದರ್ ಪೋತಿನ  ನಟೆ ನಿರ್ದೇಶಕರಾಯಿನ  ಕಾಶಿನಾಥ್ ನಿರ್ದೇಶನದ ಅಜಗಜಾಂತರ(1991) ಚಿತ್ರೊಡು  ಪಣವುದ ದುರಾಸೆ ಉಪ್ಪುನ  ಮಧ್ಯಮ ವರ್ಗೊದ ಗೃಹಿಣಿಯಾದ್ ಅಂಜನಾ ಅರೆನ
ಅಭಿನೊಯ ಗಮನ ಸೆಳೆದಿತ್ತುಂಡು. ಮಾದಕ ದೃಶ್ಯೊಲು ಬುಕ್ಕೊ  ಹಾಸ್ಯಮಯ ಸಂಭಾಷಣೆದ ಮೂಲಕ ಗಲ್ಲಾಪೆಟ್ಟಿಗೆಡ್  ಭಾರೀ ಯಶಸ್ಸು ಗಳಿಸುಂಡು, ಅವು ಚಿತ್ರೊ  ತೆಲುಗು, ಹಿಂದಿ ಬಾಸೆಡುಲ ಪುನರ್ ನಿರ್ಮಾಣ ಆದ್ ಅಲ್ಪಲಾ  ಭಾರಿ ಯಶಸ್ಸು ಪಡೆಂಡ್. ಈ ಚಿತ್ರೊದ ಹಿಂದಿ ಅವತರಣಿಕೆಯಾಯಿನ ಜುದಾಯಿ (1997) ಅಂಜನಾ ನಿರ್ವಹಣೆ ಮಂದಿನ  ಪಾತ್ರೊನು  ಪ್ರಖ್ಯಾತ ತಾರೆ ಶ್ರೀದೇವಿ ನಿರ್ವಹಣೆ ಮಂದು ಇತ್ತೆರ್.
ಅನಂತ್ ನಾಗ್ ಅಭಿನೊಯದ ಒಂದು ಸಿನಿಮಾ ಕಥೆ (1992) ಚಿತ್ರೊಡು  ಚಿತ್ರಸಾಹಿತಿಯ ಪತ್ನಿಯಾದ್  ಸಮರ್ಥ ಅಭಿನಯ ಕೊರಿನ ಅಂಜನಾ,  ಟೈಗರ್ ಪ್ರಭಾಕರ್ ಅರೆನೊಟ್ಟುಗು  ಕಿಲಾಡಿ
ತಾತ(1990)ಬುಕ್ಕೊ  ಸೆಂಟ್ರಲ್ ರೌಡಿ(1991) ಚಿತ್ರೊಡು  ಮೋಹಕ ಪಾತ್ರೊಡು  ಮಿಂಚಿದೆರ್. ಸುನಿಲ್ ಕುಮಾರ್ ದೇಸಾಯಿ ಅರೆನ  ನಿರ್ದೇಶನೊದ ನಿಷ್ಕರ್ಷ ಚಿತ್ರೊಡು  ಖಳನಟಿಯಾದ್
ಅಭಿನಯಿಸಿ ಶಹಬ್ಬಾಸ್ ಗಿರಿನ್ ಪಡೆದೆರ್. ದೇವರಾಜ್‌ ಅಭಿನಯದ ರೋಷಗಾರ(1992) ಚಿತ್ರೊಡು  ಪತ್ರಕರ್ತೆಯಾದ್, ಲೂಟಿ ಗ್ಯಾಂಗ್(1994) ಚಿತ್ರೊಡು  ವಕೀಲೆಯಾದ್ ಶಕ್ತ ಅಭಿನಯ ಕೊರ್ತಿನ ಅಂಜನಾ,  ಅಂಬರೀಶ್ ಅರೆನೆಟ್ಟುಗು  ಮೇಘ ಮಂದಾರ(1992) ಬುಕ್ಕೊ  ಮೈಸೂರು ಜಾಣ(1992) ಚಿತ್ರೊಡು  ಪ್ರಮುಖ ಪಾತ್ರೊಡು ಎಡ್ಡೆ ಅಭಿನಯ  ಮಂದೆರ್. ವಿಷ್ಣುವರ್ಧನ್ ಬುಕ್ಕೊ ಸಿತಾರ ಅಭಿನಯೊದ ಬಂಗಾರದ ಕಳಶ(1995) ಚಿತ್ರೊಡು  ತ್ಯಾಗಮಯಿಯಾದ್  ಸ್ಮರಣೀಯ ಅಭಿನಯ ನೀಡಿದ್ದಾರೆ.ವಿಷ್ಣುವರ್ಧನ್, ಅಂಬರೀಶ್, ಅನಂತ್ ನಾಗ್, ಟೈಗರ್ ಪ್ರಭಾಕರ್, ಕಾಶಿನಾಥ್ ಬುಕ್ಕೊ ದೇವರಾಜ್‌ ಅಂಚಿನ  ಜನಪ್ರಿಯೊ ನಟನಕಲೆನೊಟ್ಟು   ಅಭಿನಯಿಸಿನ ಅಂಜನಾ ಭಾರ್ಗವ, ಕೆ.ವಿ.ಜಯರಾಂ ಓಂ ಸಾಯಿಪ್ರಕಾಶ್, ಎ.ಟಿ.ರಘು ಬುಕ್ಕೊ ಫಣಿ ರಾಮಚಂದ್ರ ಅಂಚಿನೋ ಮಲ್ಲ ಮಲ್ಲ  ಸೃಜನಶೀಲ ನಿರ್ದೇಶಕರೆನ ಒಟ್ಟುಗು ಕೆಲಸ ಮಂದೆರ್.

## ಅಂಜನಾ ಅಭಿನಯಿಸಿನ  ಚಿತ್ರೊಲು

## ಉಲ್ಲೇಕೋಲು
ಅಂಜನಾ ಸುಖಾನಿ (ನಟಿ)

**ಅಂಜನಾ ಸುಖಾನಿ** (ಜನನ 10 ಡಿಸೆಂಬರ್ 1978) ಭಾರತೀಯ ಚಲನಚಿತ್ರೊದ ನಟಿ ಬುಕ್ಕೊ ರೂಪದರ್ಶಿ. ಆರ್  ಪ್ರಧಾನವಾದ್ ಬಾಲಿವುಡ್ ಚಲನಚಿತ್ರೊಲೆಡ್  ತನ್ನ ಪ್ರತಿಭೆನ್ ತೋಜಾಪಾವೊಂದು ಉಲ್ಲೆರ್.

## ಆರಂಭಿಕೊ ಜೀವನ
ಅಂಜನಾ ಜೈಪುರೊಡು  ಪ್ರೀತಿ ಬುಕ್ಕೊ  ಓಂ ಸುಖಾನಿ ದಂಪತಿಗ್  10 ಡಿಸೆಂಬರ್ 1978 ದಾನಿ ಪುಟ್ಟುದಿನಿ. ಅರೆಗ್ ಒಂಜಿ ಪಲಯೆ ಉಲ್ಲೆರ್. ಅಂಜನಾ ಕಾರ್ಡಿಫ್ ಮೆಟ್ರೋಪಾಲಿಟನ್ ವಿಶ್ವವಿದ್ಯಾಲಯೊಡು ತನ್ನ ಸ್ನಾತಕೋತ್ತರ ಪದವಿನ್  ಪಡೆಯೆರ್.

## ಚಲನಚಿತ್ರೊ ಬುಕ್ಕೊ ಮಾಡೆಲಿಂಗ್ ವೃತ್ತಿ

**ಲ್ಯಾಕ್ಮೆ ಫ್ಯಾಶನ್ ವೀಕ್‌** ಡ್ ಅಂಜನಾ ಸುಖಾನಿ ರ‍್ಯಾಂಪ್ ವಾಕ್ ಮಂತೊಂದು ಇತ್ತೆರ್. ಬುಕ್ಕೊ ನಟನೆನ್  ಮುಂದುವರಿ ಸರೆ  ಬೋಡಾದ್ ಅರೆನ  ಶಿಕ್ಷೊಣನೇ  ಬುಡಿಯೆರ್. ಅರೆನ  ವೃತ್ತಿಜೀವನೊದ ಆರಂಭಿಕ ವರ್ಷೊಡು,  ಬಾಲಿವುಡ್ ಸೂಪರ್‌ಸ್ಟಾರ್ ಅಮಿತಾಬ್ ಬಚ್ಚನ್ ಅರೆನೊಟ್ಟುಗು ಕ್ಯಾಡ್ಬರಿ ಡೈರಿ ಮಿಲ್ಕ್ ಚಾಕೊಲೇಟ್‌ದ ದೂರದರ್ಶನ ಜಾಹೀರಾತುಡು  ನಟಿಸಾದೆರ್.
**ಘರ್ ಜಾಯೇಗಿ** ಪದ್ಯಗ್  ರೀಮಿಕ್ಸ್ ಮಂದಿನ  ಹಿಂದಿ ಮ್ಯೂಸಿಕ್ ವೀಡಿಯೋಡುಲ  ಅರೆನ  ಅಭಿನಯಕ್ಕಾದ್  ಆರ್  ಚಿರಪರಿಚಿತರಾತೇರ್. ಆರ್  ಚಲನಚಿತ್ರೋದ್ಯಮ ಸಂಬಂಧ ಪಟ್ಟುದಿನ
ಹಿನ್ನೆಲೆ  ಇಜ್ಜಿಡಲಾ, ಆರ್  2007ತ ಮಲ್ಟಿ-ಸ್ಟಾರರ್ ಬ್ಲಾಕ್‌ಬಸ್ಟರ್ ಚಲನಚಿತ್ರೊ **ಸಲಾಮ್-ಎ-ಇಷ್ಕ್**  ಅಂಚಿನ  ಜನಕುಲು ಗುರುತಿಸಾಯಿನ  ಪಾತ್ರೊಡು  ತೋಜುದು ಬೈದೆರ್.

ಬುಕ್ಕೊ ಆರ್ 2006ತ  ಹಿಟ್‌ ಚಿತ್ರೊ **ಗೋಲ್ಮಾಲ್** ದ  ಮುಂದುವರಿನ  ಭಾಗವಾಯಿನ **ಗೋಲ್ಮಾಲ್ ರಿಟರ್ನ್ಸ್‌ಡ್** ಲಾ  ನಟಿಸಾದೇರ್. ಅರೆನ ಇತರೆ ಚಿತ್ರೊಲು,  ಜೈ ವೀರು, ಜಶ್ನ್ ಬುಕ್ಕೊ ಗಣೇಶ್, ಯುವಿಕಾ ಚೌಧರಿನ ಒಟ್ಟುಗು  ಅರೆನ ಕನ್ನಡದ ಚೊಚ್ಚಲ ಚಿತ್ರೊ ಮಳೆಯಲಿ ಅರೆನ ಇತರೆ ಚಿತ್ರೊಲು,  ಜೈ ವೀರು, ಜಶ್ನ್ ಬುಕ್ಕೊ ಗಣೇಶ್, ಯುವಿಕಾ ಚೌಧರಿನ ಒಟ್ಟುಗು  ಅರೆನ ಕನ್ನಡದ ಸುರುತ್ತ ಪಿಚ್ಚರ್ ಮಳೆಯಲಿ ಸ್ವಪ್ನಾ ವಾಘಮಾರೆ ಜೋಶಿ ನಿರ್ದೇಶೊನದ ಸಂಜಯ್ ಲೀಲಾ ಬನ್ಸಾಲಿ ನಿರ್ಮಾಣದ ಲಾಲ್ ಇಷ್ಕ್ ಡ್   ಸ್ವಪ್ನಿಲ್ ಜೋಶಿ ಎದುರು ಅಂಜನಾ ಮರಾಠಿ ಚಿತ್ರರಂಗೊಕ್ ಲಾ ಪಾದಾರ್ಪಣೆ ಮಂದೆರ್.

## ಚಲನೊಚಿತ್ರೊಲು

## ದೂರದರ್ಶನೊದ ಕಾರ್ಯಕ್ರಮೊಲು

* ಫಿಯರ್ ಫ್ಯಾಕ್ಟರ್*:* ಕಲರ್ಸ್ ಟಿವಿಡ್ ಖತ್ರೋನ್ ಕೆ ಕಿಲಾಡಿ

## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಗೀತಾಂಜಲಿ ಮಿಶ್ರಾ (ನಟಿ)

**ಗೀತಾಂಜಲಿ ಮಿಶ್ರಾ** (ಪುಟ್ಟು, 6 ನವೆಂಬರ್ 1986) ಮೇರ್ ಒರ್ತಿ ಹಿಂದಿ ದಾರವಾಹಿ, ವೆಬ್ ಸರಣಿ ಬುಕ್ಕ ಚಲನಚಿತ್ರೊಲೆಡ್ ಬೇಲೆ ಮಲ್ಪಿನ ನಟಿ. ಮೇರ್ . ಮೇರ್ Mx ಪ್ಲೇಯರ್‌ನ ವೆಬ್ ಸರಣಿ ವಿರೋಧ್, ಕ್ರೈಮ್ ಪೆಟ್ರೋಲ್, *ಕುಂಡಲಿ ಭಾಗ್ಯ*, *[[ಬಾಲಿಕಾ ವಧು]]*,*ನಾಗಿನ್*, *[[ರಂಗರಸಿಯಾ]]* ದಾರವಾಹಿಲೆಡ್ ಬೇಲೆ ಮಲ್ದೆರ್.
## ವೃತ್ತಿಜೀವನೊ
ಗೀತಾಂಜಲಿ ಮೇರ್ ಪ್ರಮುಕ ಪಾತ್ರೊಲೆಡ್ ಸುಮಾರ್ ದಾರವಾಹಿಲೆಡ್ ಬೇಲೆ ಮಲ್ತ್ಂಡಲಾ, ಮೇರ್ *ಕ್ರೈಮ್ ಪೆಟ್ರೋಲ್* ಡ್ ಸುಮಾರ್ ಪಾತ್ರೊಲೆಡ್ ಪುಗಾರ್ಮೆನ್ ಪಡೆತೆರ್.
* 2018 ನೇ ಇಸವಿಡ್, ಮೇರ್ *[[ಪೃಥ್ವಿ ವಲ್ಲಭ]]*ದಾರವಾಹಿಡ್ ರಾಣಿ ಲಕ್ಷ್ಮಿ ಬುಕ್ಕ *[[ನಾಗಿನ್ 3]]* ದಾರವಾಹಿಡ್ ಅಮೃತಾ ಪಾತ್ರೊನ್ ಮಲ್ತೆರ್.
* 2019 ನೇ ಇಸವಿಡ್, ಮೇರ್ *ಅಘೋರಿ*ದಾರವಾಹಿಡ್ ದ್ರವ್ಯ ಪಾತ್ರೊನ್ ಮಲ್ತೆರ್.
* 2020 ನೇ ಇಸವಿಡ್, ಮೇರ್  ಅನುರಾಗ್ ಬಸು ಮೆರೆನ ಸಿನಿಮೊ ''ಲುಡೋ'', ಬುಕ್ಕ ಜೀ ಫೈವ್ ಚಾನಲ್ ದ *ಅಭಯ್* ಸೀಸನ್ 2 ಬೇಲೆ ಮಲ್ತೆರ್. ಅವ್ವೇ ವರ್ಸೊಡ್ *ಕಾರ್ತಿಕ್ ಪೂರ್ಣಿಮಾ* ದಾರವಾಹಿಡ್ ಬಿನ್ನೆದಿ ಆದ್ ತೋಜಿದ್ ಬತ್ತೆರ್. 'ಕುಂಡಲಿ ಭಾಗ್ಯ ದಾರವಾಹಿಡ್ ಅಪ್ಪೆನ ಪಾತ್ರೊಡ್ ನಟನೆ ಮಲ್ತೆರ್*
* 2021 ನೇ ಇಸವಿಡ್, ಗೀತಾಂಜಲಿ ಮಿಶ್ರಾ ಮೇರ್ MD ದೇಸಿ ರಾಕ್‌ಸ್ಟಾರ್ ನೊಟ್ಟುಗು "ದುನಾಲಿ" ಪನ್ಪಿನ ಆಲ್ಬಮ್ ಪದೊಟ್ಟ್ ಹೀರೊಯಿನ್ ಆದ್ ಬೇಲೆ ಮಲ್ತೆರ್.
* 2022ನೇ ಇಸವಿಡ್, ಮೇರ್ ಕುಡೊರ ಆಲ್ಬಮ್ ಪದೊ ಆಯಿನ "ಜೋಡಿ" ಡ್ MD ದೇಸಿ ರಾಕ್‌ಸ್ಟಾರ್ ನೊಟ್ಟುಗು ಬೇಲೆ ಮಲ್ತೆರ್.
* 2023 ನೇ ಇಸವಿಡ್, ಮೇರ್ & ಟಿವಿದ ಹಪ್ಪು ಕಿ ಉಲ್ತಾನ್ ಪಲ್ಟಾನ್ ಶೋಡ್ ಮುಖ್ಯ ನಾಯಕಿಯಾದ್ ಬೇಲೆ ಮಲ್ತೆರ್.

== ದಾರವಾಹಿಲು ==

=== ವೆಬ್ ಸರಣಿ ===

=== ಸಿನಿಮೊಲು ಬುಕ್ಕ ವೆಬ್ ಸರಣಿ ===


== ಮಾನಾದಿಗೆಲು ==
ಕಿರು ಚಿತ್ರೊಗಾದ್ ಅತ್ಯುತ್ತಮ ನಟಿ - *ಲಿವಿಂಗ್ ಐಡಲ್''.

## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಸರಣ್ಯ ಸಸಿ (ನಟಿ)

**ಸರಣ್ಯ ಸಸಿ** (1986 - 9 ಆಗಸ್ಟ್ 2021)ಮೇರ್ ಮಲಯಾಳಂ ಬುಕ್ಕ ತಮಿಳು ಚಲನಚಿತ್ರೊಲೆಡ್ ಬುಕ್ಕ ದಾರವಾಹಿಲೆಡ್ ಬೇಲೆ ಮಲ್ದಿನ ಭಾರತೀಯ ನಟಿ.
## ಸುರೂತ ಜೀವನ
ಸರಣ್ಯ ಮೇರ್ ತನ್ನ ಸಾಲೆದ ಬರವುನು ಜವಾಹರ್ ನವೋದಯ ವಿದ್ಯಾಲಯ, ಕಣ್ಣೂರುಡ್ ಪಡೆದ್ ಬುಕ್ಕ ಕ್ಯಾಲಿಕಟ್ ವಿಶ್ವವಿದ್ಯಾಲಯೊರ್ದ್ ಸಾಹಿತ್ಯೊಡ್ ಪದವಿನ್ ಪಡೆಯೆರ್.
## ವೃತ್ತಿ ಜೀವನೊ
ಬಾಲಚಂದ್ರ ಮೆನನ್  2006  ನೇ ಇಸವಿಡ್ ನಿರ್ದೇಶನ ಮಲ್ದಿನ *ಸುರ್ಯೊದಯಂ* ದಾರವಾಹಿದ ಮೂಲಕ ತನ್ನ ವೃತ್ತಿಜೀವನೊನ್ ಸುರು ಮಲ್ತೆರ್. ಮೇರ್ ಮಲಯಾಳಂ ದ *[[ಚಾಕೋ ರಂದಾಮನ್]]* ಸಿನಿಮೊಡ್  ಬೇಲೆ ಮಲ್ತ್ ದ್ ಸಿನಿಮೊರಂಗೊಗ್ ಕಾರ್ ದೀಯೆರ್(2006) (ಅಂಚನೆ ತಮಿಳು ನಲ್ಲಿ *[[ಪಚೈ ಎಂಗಿರ ಕಾತು]]* (2012)). ತನ್ನ ವೃತ್ತಿಜೀವನೊದ ಅವದಿಡ್, ಮೇರ್ ಮಲಯಾಳಂ ಚಲನಚಿತ್ರೊಲಾಯಿನ *[[ಚೋಟ್ಟಾ ಮುಂಬೈ]]* (2007), *[[ಅಲಿ ಭಾಯಿ]]* ಡ್ ನಟನೆ ಮಲ್ದೆರ್ (2007). *[[ತಲಪ್ಪಾವು]]* (2008)*, [[ಬಾಂಬೆ ಮಾರ್ಚ್ 12]]* (2011) ಮತ್ತು *[[ಅನ್ಮರಿಯ ಕಲಿಪ್ಪಿಲಾನು]]* (2016)*. ಮೇರ್ ಜನಪ್ರಿಯ ದೂರದರ್ಶನ ಸೋಪ್ ಒಪೆರಾ ಉದಾಹರಣೆಗ್ *ಸ್ವಾಮಿ ಅಯ್ಯಪ್ಪನ್*, *ಕೂಟುಕರಿ*, *ರಹಸ್ಯಂ*, *ಹರಿಚಂದನಂ*, *ಅವಕಾಶಿಗಳು*, *ಮಲಖಮರ್* ಬುಕ್ಕ *ಕರುತಮುತ್ತು'' ಡ್ಲಾ ಬೇಲೆ ಮಲ್ತ್ ದೆರ್.

## ಸಿನಿಮೊಲು

## ದಾರವಾಹಿಲು

## ಮರಣ
9 ಆಗಸ್ಟ್ 2021 ನೇ ತಾರೀಕ್ ಗ್ ಮೇರ್ ತೀರಿಯೆರ್.
## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಸಂಗೀತಾ ಕುಮಾರಿ ಸಿಂಗ್ ಡಿಯೊ

**ಸಂಗೀತಾ ಕುಮಾರಿ ಸಿಂಗ್ ಡಿಯೊ** (ಜನನ 3 ಡಿಸೆಂಬರ್ 1961)  ಭಾರತದ  ಮಹಿಳೊ ರಾಜಕಾರಣಿ ಬುಕ್ಕೊ ಒಡಿಶಾಡ್ ಉಪ್ಪುನ  ದುಂಬುದ  ರಾಜಪ್ರಭುತ್ವೊದ ರಾಜ್ಯವಾಯಿನ ಬೋಲಂಗಿರ್‌  ಮಹಾರಾಜೆರೆನ ಧರ್ಮ‌ ಪತ್ನಿ.
ಆರ್  ಒಡಿಶಾದ ಬೋಲಂಗಿರ್‌ ಡ್ದ್  ಲೋಕಸಭೆತ  ಪ್ರಸ್ತುತ ಸಂಸದರಾದುಲ್ಲೇರ್ ಬುಕ್ಕೊ  ಬಿಜೆಪಿ ಸದಸ್ಯರಾದುಲ್ಲೆರ್. ಆರ್  ಪಕ್ಷೊದ ರಾಷ್ಟ್ರೀಯ ಕಾರ್ಯಕಾರಿಣಿ ಸದಸ್ಯರಾದುಲ್ಲೆರ್.

## ಹಿನ್ನೆಲೆ ಬುಕ್ಕೊ ಕುಟುಂಬೊ
ಸಂಗೀತಾ ಕುಮಾರಿ ಸಿಂಗ್ ಡಿಯೊ ರಾಜಸ್ಥಾನೊದ ಕಿನ್ಯ ರಜಪೂತ ಕುಲೀನೊಡು ಜನಿಸಿಯೆರ್. ಅರೆನ ಕುಟುಂಬೊ ಐನ್ ಹಳ್ಳಿದಾತ್ ಎಸ್ಟೇಟ್ ನ್ ಹೊಂದುದು ಇತ್ತುಂಡು.ಅಯಿಟ್ ಮಲ್ಲ ಕೆರೋಟ್ (ಅಥವೊ ಕಿರೋಟ್). ಅರೆನ ಪೊಪ್ಪ, ಅಮರ್ ಸಿಂಗ್, ಆರ್‌ ಗಣ್ಯ ಐಪಿಎಸ್ ಡ್ ಅಧಿಕಾರಿಯಾದ್ ಸೇವೆ ಸಲ್ಲಿಸಾದಿನಾರ್. ಆರ್ ನವದೆಹಲಿದ  ಎಐಐಎಮ್ ಡ್ ಪಿಆರ್ ಉಸ್ತುವಾರಿಯಾದ್ ನಿವೃತ್ತರಾದುಲ್ಲೆರ್. ಸಂಗೀತಾ ಮಧ್ಯಮ ವರ್ಗದ ಪರಿಸರೊಡು ಬೆಳೆದಿನ ಬುಕ್ಕೊ ದೆಹಲಿ ವಿಶ್ವವಿದ್ಯಾಲಯೊಡ್ದು ರಾಜಕೀಯ ವಿಜ್ಞಾನೊಡು ಬಿಎ ಪದವಿ ಪಡೆಯೆರ್.ಅಕ್ಟೋಬರ್ 1985ಡ್, ಸಂಗೀತಾ ಒಡಿಶೊಡು ಉಪ್ಪುನ ಹಿಂದಿನ ರಾಜಪ್ರಭುತ್ವದ ರಾಜ್ಯವಾಯಿನ ಪಟ್ನಾಗಢ್-ಬೋಲಾಂಗಿರ್ನ ಮಹಾರಾಜರೆನ ಮಗೆ ಬುಕ್ಕೊ ಉತ್ತರಾಧಿಕಾರಿ ಕನಕವರ್ಧನ್ ಸಿಂಗ್ ದೇವ್ ಅರೆನ್ ಮದಿಮೆ ಆಯೇರ್. ಬುಕ್ಕೊ ಆ ದಂಪತಿಲು ದೆಹಲಿಡ್  ನೆಲೆಸಿಯೆರ್. ಅಕಲೆಗ್ ನಿವೃತ್ತಿ ಪನ್ಪಿನ ಒಂಜೇ ಒಂಜಿ ಪೊಣ್ಣು ಮಗಳ್. ಜನವರಿ 2004 ಟ್, ನಿವೃತ್ತಿ ಬುಕ್ಕೊ ಶ್ರೀಜಿ ಅರವಿಂದ್ ಸಿಂಗ್ ಮೇವಾರ್ ಅರೆನ ಏಕೈಕ ಪುತ್ರೆ ಬುಕ್ಕೊ ಉತ್ತರಾಧಿಕಾರಿ ಲಕ್ಷ್ಯರಾಜ್ ಸಿಂಗ್ ಅರೆನೊಟ್ಟುಗು ಮದಿಮೆ ಆಯೇರ್.

## ವೃತ್ತಿ
ಕನಕವರ್ಧನ್ ಅರೆನ  ಪೊಪ್ಪ ಬುಕ್ಕೊ ಅಜ್ಜೆರ್ ರಡ್ಡ್ ಜನೊಲ ಸಕ್ರಿಯ ಬುಕ್ಕೊ ಯಶಸ್ವಿ ರಾಜಕಾರಣಿವು 1933-47 ತ ಅವಧಿಡ್  ಅರೆನ ರಾಜ್ಯೊಡು ಸಂಪೂರ್ಣ ಆಡಳಿತೊನು ಅನುಭವಿಸಿನ ಅರೆನ ಅಜ್ಜೆರ್, ಮಹಾರಾಜ ರಾಜೇಂದ್ರ ನಾರಾಯಣ ಸಿಂಗ್ ದೇವ್, ಸ್ವಾತಂತ್ರ್ಯೊದ ಬುಕ್ಕೊ ಪ್ರಜಾಪ್ರಭುತ್ವಕ್ಕಾದ್  ಎಡ್ಡೆಡ್  ಹೊಂದಿಯೆರ್  ಬುಕ್ಕೊ ರಾಜಕೀಯೊಡು ಒರಿಸ್ಸೊದ ಮುಖ್ಯಮಂತ್ರಿಯಾದ್ ಸೇವೆ ಸಲ್ಲಿಸಾವುನ ಮಟ್ಟಿಗ್ ಆರ್  ಶ್ರೇಷ್ಠರಾಯೇರ್. ಸ್ವತಂತ್ರ ಪಕ್ಷೊದ ಸದಸ್ಯರಾದ್ 1967- 71 ತ  ಅವಧಿಡ್. ಕನಕವರ್ಧನ್ ಅರೆನ ಪೊಪ್ಪ ಕೂಡಾ ರಡ್ಡ್  ಬಾರಿ ಸಂಸತ್ ದ  ಸದಸ್ಯರಾದು ಇತ್ತೆರ್. ಅನಿವಾರ್ಯವಾದ್, ಕನಕವರ್ಧನ್ ರಾಜಕೀಯೊಗ್  ಆಕರ್ಷಿತರಾಯೆರ್ ಬುಕ್ಕೊ ಒಡಿಶಾ ರಾಜ್ಯ ವಿಧಾನಸಭೆಟ್  ಪಟ್ನಾಗಢ್ ಸದಸ್ಯರಾದ್ ನಾಲ್ ಅವಧಿಗ್ ಸೇವೆ ಸಲ್ಲಿಸಾಯೆರ್. ತಮ್ಮ ದುಂಬು ದ ಸಾಮ್ರಾಜ್ಯೊನು  ಹೊಂದುದಿನ  ರಾಷ್ಟ್ರೀಯ ಸಂಸದದ  ಸ್ಥಾನೋಲಾ  ಅಕಲೆನ  ನಿಯಂತ್ರಣೊಡು ಉಪ್ಪೊಡು  ಪಂದ್  ಖಚಿತಪಡಿಸಾವುನ  ಅಗತ್ಯೊನು  ಕುಟುಂಬ ಭಾವಿಸುದುಂಡು. ಕನಕವರ್ಧನ್ ಆರ್  ಸಂಗೀತಾ ಅರೆನ್ ತಮ್ಮ ಪಕ್ಷವಾಯಿನ  ಭಾರತೀಯ ಜನತಾ ಪಕ್ಷದ ಸದಸ್ಯರನ್ನಾದ್ ಮಂತೆರ್. ಆರ್  ಸಂಸತ್ ಚುನಾವಣೆಗದ  ಸ್ಪರ್ಧಿಸಾವರೆ ವ್ಯವಸ್ಥೆ ಮಂತೆರ್. ಸಂಗೀತಾ 1998 ಡ್, 1999 ಟ್ ಬುಕ್ಕೊ 2004ಟ್  ಬೋಲಂಗೀರ್ ಲೋಕಸಭಾ ಸ್ಥಾನೊನು  ಗೆಂದುದು ಬುಕ್ಕೊ 14 ನೇ   ಲೋಕಸಭೆದ ಸದಸ್ಯರಾದು ಇತ್ತೆರ್. ಆರ್ 2009  ೨೦೦೯ ಟ್  ಚುನಾವಣೆಡು ಸೋತೆರ್ ಬುಕ್ಕೊ 2014ಟ್  ಬಿಜು ಜನತಾ ದಳದ ಪ್ರಮುಖ ಸದಸ್ಯರಾಯಿನ  ಅರೆನ  ಕಂಡನಿನ ಸುರುತ ಸೋದರ ಸಂಬಂಧಿ ಕಾಲಿಕೇಶ್ ಸಿಂಗ್ ದೇವ್ ಅರೆನ  ಸ್ವಂತ ಕುಟುಂಬೊದ ಸದಸ್ಯರೆಡುದೇ  ಸೋತೆರ್. ಸಂಗೀತಾ 2009ತ   ಚುನಾವಣೆಡ್  ಮೂಜಿನೇ ಸ್ಥಾನ ಬುಕ್ಕೊ 2014ಟ್  ರಡ್ಡನೇ ಸ್ಥಾನೊನು  ಪಡೆದೆರ್.

## ಪಿದಾಯಿದ ಕೊಂಡಿಲು
Members of Fourteenth Lok Sabha - Parliament of India website
* Nivritti Kumari Singh Deo official Facebook

## ಉಲ್ಲೇಕೊಲು

ವರ್ಗೊ:Lok Sabha members from Odisha
ವರ್ಗೊ:State cabinet ministers of Odisha
ವರ್ಗೊ:National Democratic Alliance candidates in the 2014 Indian general election
ವರ್ಗೊ:People from Balangir
ವರ್ಗೊ:21st-century Indian women politicians
ವರ್ಗೊ:21st-century Indian politicians
ವರ್ಗೊ:20th-century Indian women politicians
ವರ್ಗೊ:20th-century Indian politicians
ವರ್ಗೊ:Women state cabinet ministers of India
ವರ್ಗೊ:Women members of the Lok Sabha
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಸುರ್ಭಿ ಚಂದ್ನಾ (ನಟಿ)

**ಸುರಭಿ ಚಂದ್ನಾ** (ಪುಟ್ಟು 11 ಸೆಪ್ಟೆಂಬರ್ 1989) ಒರ್ತಿ ಭಾರತೀಯ ನಟಿ. ಮೇರ್ ಪ್ರಾಥಮಿಕವಾದ್ ಹಿಂದಿ ದಾರವಾಹಿಲೆಡ್ ಬೇಲೆ ಮಲ್ತೊಂದುಲ್ಲೆರ್. *ಇಷ್ಕ್ಬಾಜ್* ಡ್ ಅನಿಕಾ ತ್ರಿವೇದಿ ಸಿಂಗ್ ಓಬ್ರಾಯ್ ಬುಕ್ಕ *ನಾಗಿನ್ 5* ದಾರವಾಹಿಡ್ ಬಾನಿ ಶರ್ಮಾ ಸಿಂಘಾನಿಯಾ ಪಾತ್ರೊಗ್ ಪುಗಾರ್ಮೆನ್ ಪಡೆತೆರ್. ಈ ರಡ್ಡ್ ದಾರವಾಹಿದ ಅಬಿನಯೊಗ್ ರಡ್ಡ್ ಐಟಿಎ ಪ್ರಶಸ್ತಿನ್ ಗೆಂದ್ ದೆರ್.

## ಪುಟ್ಟು
ಸುರ್ಭಿ ಚಂದ್ನಾ ಮೇರ್ 11 ಸೆಪ್ಟೆಂಬರ್ 1989 ನೇ ತಾರೀಕ್ ಗ್ ಮುಂಬೈ, ಮಹಾರಾಷ್ಟ್ರ ಡ್ ಪುಟ್ಟಿಯೆರ್.

## ವೃತ್ತಿ ಜೀವನೊ
ಸುರ್ಭಿ 2009 ನೇ ಇಸವಿಡ್ ಕಿರುತೆರೆಡ್  *ತಾರಕ್ ಮೆಹ್ತಾ ಕಾ ಊಲ್ಟಾ ಚಶ್ಮಾ* ದಾರವಾಹಿಡ್ ಸ್ವೀಟಿ ಪನ್ಪಿನ ಎಲ್ಯ ಪಾತ್ರೊಡ್ ನಟನೆ ಮಲ್ತೆರ್. ನಾಲ್ ವರ್ಸೊರ್ದ್ ಬುಕ್ಕ, ಸ್ಟಾರ್ ಪ್ಲಸ್ ದ *ಏಕ್ ನನದ್ ಕಿ ಖುಷಿಯೋಂ ಕಿ ಚಾಬಿ… ಮೇರಿ ಭಾಭಿ* ದಾರವಾಹಿಡ್ ಸುಝೇನ್ ಪಾತ್ರೊನ್ ನಿರ್ವಹಿಸಾಯೆರ್. 2014 ರಲ್ಲಿ, ಚಂದನಾ ಹಿಂದಿ ಚಲನಚಿತ್ರೊ ಆಯಿನ ಬಾಬಿ ಜಾಸೂಸ್ ಡ್ ಆಮ್ನಾ ಖಾನ್ ಪಾತ್ರೊಡ್ ನಟನೆ ಮಲ್ತೆರ್.

## ಸಿನಿಮೊಲು

### ದಾರವಾಹಿಲು

## ಮದಿಮೆ
ಚಂದನಾ ಮೇರ್ ವಾಣಿಜ್ಯೋದ್ಯಮಿ ಕರಣ್ ಶರ್ಮಾನ್ ಮಾರ್ಚ್ ೨, ೨೦೨೪ ಗ್ ಜೈಪುರ ಡ್ ಮದಿಮೆ ಆಯೆರ್.

## ಮ್ಯೂಸಿಕ್ ವೀಡಿಯೊಲು

## ವೆಬ್ ಸೀರೀಸ್

## ಪಟಕುಲು

Surbhi Chandna at 25th-SOL-Lions-Gold-Awards.jpg|thumb|25 ನೇ SOL ಲಯನ್ಸ್ ಗೋಲ್ಡ್ ಅವಾರ್ಡ್ಸ್ 2018 ಡ್ ಸುರ್ಭಿ ಚಂದ್ನಾ
Surbhi Chandna at the 25th SOL Lions Gold Awards 2018.jpg|thumb|25 ನೇ SOL ಲಯನ್ಸ್ ಗೋಲ್ಡ್ ಅವಾರ್ಡ್ಸ್ 2018 ಡ್ ಸುರ್ಭಿ ಚಂದ್ನಾ
Surbhi Chandna grace the premiere of Hume Tumse Pyaar Kitna.jpg|thumb|ಹಮೆ ತುಮ್ಸೆ ಪ್ಯಾರ್ ಹೆ ಕಿತ್ನಅ ಪದೊತ್ತ ಪ್ರೀಮಿಯಮ್ ಡ್ ಸುರ್ಭಿ
Surbhi Chandna in 2017.jpg|thumb|2017 ನೇ ಇಸವಿಡ್ ಸುರ್ಭಿ ಚಂದ್ನಾ
Surbhi Chandna.jpg|thumb|ನಕುಲ್ ಮೆಹೆತಾನೊಟ್ಟುಗು ಸುರ್ಭಿ ಚಂದ್ನಾ


## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ವರ್ಗೊ:ಸಿನೆಮಾ ನಟಿ
ಕಿಯಾರಾ ಅಡ್ವಾಣಿ (ನಟಿ)

**ಆಲಿಯಾ ಅಡ್ವಾಣಿ** (ಪುಟ್ಟು, 31 ಜುಲೈ 1991), ಮೆರೆನ್ ಕಿಯಾರಾ ಅಡ್ವಾಣಿ ಪಂಡ್ ದ್ ಸಿನಿಮಾ ಲೋಕೊಡ್ ಲೆಪ್ಪುವೆರ್. ಹಿಂದಿ ಬುಕ್ಕ ತೆಲುಗು ಬಾಸೆದ ಚಲನಚಿತ್ರೊಲೆಡ್ ಬೇಲೆ ಮಲ್ಪುನ ಬಾರತೀಯ ನಟಿ ಮೇರ್. *ಫಗ್ಲಿ* (2014) ಪನ್ಪಿನ ಹಾಸ್ಯ ಚಲನಚಿತ್ರೊದ ಮೂಲಕ ಮೇರ್ ಸಿನಿಮಾ ಲೋಕೊಗ್ ಕಾರ್ ದೀಯೆರ್. ಅವೆರ್ದ್ ಬುಕ್ಕ ಎಂಎಸ್ ಧೋನಿ: ದಿ ಅನ್‌ಟೋಲ್ಡ್ ಸ್ಟೋರಿ (2016) ನೇ ಸಿನಿಮೊಡ್ ಧೋನಿನ ಬೊಡೆದಿ ಸಾಕ್ಷಿನ ಪಾಥ್ರೊಡ್ ನಟನೆ ಮಲ್ತೆರ್. ಅಂಚನೆ ನೆಟ್‌ಫ್ಲಿಕ್ಸ್ ದ ಲಸ್ಟ್ ಸ್ಟೋರೀಸ್ (2018) ಡ್ ಬೇಲೆ ಮಲ್ತ್ ದೆರ್.
## ಪುಟ್ಟು ಬುಕ್ಕ ಬರವು
ಕಿಯಾರಾ ಮೇರ್ 31 ಜುಲೈ 1991 ನೇ ತಾರೀಕ್ ಗ್ ಮುಂಬಯಿಡ್ ಪುಟ್ಟಿಯೆರ್.

## ಸಿನಿಮೊಲು

### ದೂರದರ್ಶನ

## ಮಾನಾದಿಗೆಲು

## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ಅಹ್ಸಾಸ್ ಚನ್ನಾ (ನಟಿ)

**ಅಹ್ಸಾಸ್ ಚನ್ನಾ** (ಪುಟ್ಟು, 5 ಆಗಸ್ಟ್ 1999) ಮೇರ್ ಒರ್ತಿ ಸಿನಿಮಾ ಭಾರತೀಯ ನಟಿ. ಬಾಲನಟಿಯಾದ್, ಮೇರ್ *ವಾಸ್ತು ಶಾಸ್ತ್ರ*, *ಕಭಿ ಅಲ್ವಿದಾ ನಾ ಕೆಹನಾ*, *ಮೈ ಫ್ರೆಂಡ್ ಗಣೇಶ*, *ಫೂಂಕ್*, ಇಂಚಿನ ಸುಮಾರ್ ಸಿನಿಮೊಲೆಡ್ ನಟನೆ ಮಲ್ದೆರ್. ಅವೆರ್ದ್ ಬುಕ್ಕ, ಕೆಲವು ದಾರವಾಹಿಲೆಡ್ *ದೇವೋನ್ ಕೆ ದೇವ್...ಮಹಾದೇವ್*, *ಓಯೆ ಜಸ್ಸೀ* ಬುಕ್ಕ *MTV ಫನಾಹ್* ದಾರವಾಹಿಲೆಡ್ ಬೇಲೆ ಮಲ್ತ್ ದೆರ್.

## ಸಿನಿಮೊಲು

### ದಾರವಾಹಿಲು

## ವೆಬ್ ಸರಣಿಲು

## ಕಿರು ಚಿತ್ರೊಲು

## ಮಾನಾದಿಗೆಲು

## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024
ವರ್ಗೊ:ಸಿನೆಮಾ ನಟಿ
ಆರತಿ ಛಾಬ್ರಿಯಾ (ನಟಿ)

**ಆರತಿ ಛಾಬ್ರಿಯಾ** (ಪುಟ್ಟು 21 ನವೆಂಬರ್ 1982)ಮೇರ್ ಒರ್ತಿ ಭಾರತೀಯ ನಟಿ.  ಮೇರ್ ಹಿಂದಿ, ತೆಲುಗು, ಪಂಜಾಬಿ ಬುಕ್ಕ ಕನ್ನಡ ಚಲನಚಿತ್ರೊಲೆಡ್ ಬೇಲೆ ಮಲ್ದೆರ್.
## ಮಾಡೆಲಿಂಗ್ ವೃತ್ತಿ
ಆರತಿ ಛಾಬ್ರಿಯಾ ಮೇರ್ ತನ್ನ ಮೂಜಿ ವರ್ಸೊದ ಪ್ರಾಯೊಡ್ ಜಾಹೀರಾತುಲೆಡ್ ಮಾಡೆಲ್ ಆದ್ ತನ್ನ ವೃತ್ತಿಜೀವನೊನ್ ಸುರು ಮಲ್ತೆರ್.
ಅರೆನ ಸುರೂತ ಜಾಹೀರಾತು ಫರೆಕ್ಸ್‌ ಡ್ ಪತ್ರಿಕಾ ಜಾಹೀರಾತಾದ್ ಪಾಡ್ದಿತ್ತೆರ್. ಅವೆರ್ದ್ ಬುಕ್ಕ ಮೇರ್ ಮ್ಯಾಗಿ ಗಾದ್ 300 ರ್ದ್ಲಾ ಜಾಸ್ತಿ ದೂರದರ್ಶನ ಜಾಹೀರಾತುಲೆಡ್ ಮಾಡೆಲಿಂಗ್ ನ್ ಮುಂದುವರಿಸಾಯೆರ್. ನೂಡಲ್ಸ್, ಪೆಪ್ಸೋಡೆಂಟ್ ಟೂತ್‌ಪೇಸ್ಟ್, ಕ್ಲೀನ್  ಅಂಡ್ ಕ್ಲಿಯರ್ ಫೇಸ್ ವಾಶ್, ಅಮುಲ್ ಫ್ರಾಸ್ಟಿಕ್ ಐಸ್ ಕ್ರೀಮ್, ಕ್ರಾಕ್ ಕ್ರೀಮ್ ಬುಕ್ಕ LML ಟ್ರೆಂಡಿ ಸ್ಕೂಟರ್ ಇಂಚಿನ ಜಾಹಿರಾತುಲೆಡ್ ನಟನೆ ಮಲ್ದೆರ್. ಅರೆನ ಇಂಚಪ್ಪೊದ TVC ಲು ಅಮಿತಾಭ್ ಬಚ್ಚನ್ ನ ಕಲ್ಯಾಣ್ ಜ್ಯುವೆಲರ್ಸ್, ಹೃತಿಕ್ ರೋಷನ್ ನೊಟ್ಟುಗು ನಿರ್ಮಾ ಅಡ್ವಾನ್ಸ್, ಬುಕ್ಕ ಸಲ್ಮಾನ್ ಖಾನ್ ನೊಟ್ಟುಗು ಗೋಲ್ಡಿ ಮಸಾಲೆ ಇಂಚಿನ ಮಲ್ಲ ಜಾಹಿರಾತುಲೆಡ್ ಬೇಲೆ ಮಲ್ದೆರ್.

## ಸಿನಿಮೊಲು

### ದಾರವಾಹಿಲು ಬುಕ್ಕ ಜಾಹಿರಾತುಲು

## ಉಲ್ಲೇಕೊಲು

ವರ್ಗೊ:ಪೊಂಜೊವುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2024